Luganda « HomeAboutPressOur Work\nHome/Archives / Luganda\tArchives For Luganda Twitter Ejja Mu Lulimi Lwo\nOkumala ebbanga ddene babadde mu lungereza na Lujapani. Kati Twitter etandise okunonya enzivunula ku mukutu gwabwe. Bagenda kutandika n’olugirimaani, Olusipaana, Olufaransa wamu n’oluyitale. Omukutu gwa Twitter gugamba\nTwitter kati esobola kufunibwa mu lungereza na lujapani. Nga tufunye obuyambi obwenjawulo, gyebbujja tugenda kutongoza enkola mu lufaransa, oluyitale, olugirimaani, wamu n’olusipaana. Ennimi zino zibadde zogerwako nga tukozesa ekigambo FIGS era nga ebiseera bingi ze zisokerwako ku mikutu nga Twitter nga twetaaga okugaziya obungi bw’ennimi ezikozesebwa. Gyebujja, tusuubira okuwereza Twitter mu nnimi endala nnyingi. Tekinologiya ne bweyeyongera amaanyi, tujjukizibwa buli lukya nti tulina kukolera bantu era ekyo tukirowozezzaako nnyo nga tugezaako okuvvunula Twitter.\nKino kikulu nnyo eri abo abatakozesa lungereza nga olulimi lw’obuzaliranwa. Ekimu ku bizibu byokutandikawo Twitter mu mawanga ga Afirika agatakozesa lungereza kya kuba nti, wadde nga abogera olufaransa bangi abakozesa Twitter, omukutu guli mu lungereza. Nga Miguel bwanokolayo, okwongerako obwongezi olufaransa kijjakuggulawo omukutu guno eri abantu abayitirivu abali mu Afirika w’amaserengeta ga Sahara. Nga agezesa enkola eno wiiki ewedde, yayongerako nti enkola y’okuvvunula okuteeka mu luswayiri ne Afrikaans nayo weri, ekitegeeza nti Twitter erowoleza mu si yonna.\nNga obuganzi bwa Twitter bweyongera okulinnya, batandise okulowooza ku ngeri y’okugaziya obungi bwabagoberezi esobole okuvuganya obulungi n’emikutu nga hi5 ne Facebook, nga bano bombi bayingidde nnyo mu mawanga agakyakula, naddala mu Afirika. Kino kirina okwongera obuganzi bwa Twitter. Okusobozesa abantu okukozesa omukutu guno n’okugutambulamu nga bakozesannimi zaabwe kigulawo ekkubo eri abo abeetaaga okugikozesa, era nga kisobozesa okukozesa ebintu ebyetolodde omuntu oyo.\nIn Luganda\ttwitter\tNokia ye Kampuni ya Tekinologiya Esinga Obuggumivu mu Nsi Yonna\nBannabyabutale aba Dow Jones balonze Nokia nga kampuni esinga obuggumivu mu kutangaaza kwabwe okwomwaka 2009/2010. Oluvannyuma lwokukulembera e Bulaaya okumala emyaka egiwera, Nokia efuuliddwa “Kampuni ekulembedde ensi yonna mu tekinologiya”. ITNewsAfrica egamba:\nNokia ebadde egatta ebitwetolodde wamu n’enkola enzigumivu mu ngeri gyebadde eddukanyaamu bizinesi okumala emyaka egisukka mu 10 era kampuni erowoza nnyo ku byobutonde mu bintu byonna byebadde ekola. Kino kikendeezezza okwonoona embeera yobudde mu kusiba ebintu, enkozesa yamasanyalaze, ebyetagisa okukola, okukola ebintu ebipya wamu n’okukyuusa ebikoze okubizza obujja.\nNokia ekola n’ebibiina bya gavumenti ebyenjawulo, eby’obwannakyewa wamu n’abazira kisa okubunya enjiri yokukozesa amasimu okukuuma ebyobutonde wamu nokugonjoola ebizibu byabantu wamu n’ebyenfuna. Emu ku pulojekiti zabwe ezakakolebwa ye nkwaso (sofutiweya) ali mu kukozesebwa abebyobulamu okulondoola n’okulwanyisa okubalukawo kwendwadde mu Brazil, wamu n’okukozesa ebya mobayilo okutuusa ebikozesebwa mu masomero eri abaana mu bifo ebiri ewala ennyo mu Brazil, Philippines ne South Africa.\nNga emu ku nkola y’okulabirira ebyobutonde, Nokia yeyongera okukola ku kukendeeza amasannyalaze agakozesebwa wamu n’okwongera obwangu mu mirimu gyabwe. Ebimu ku bye bakoze mwe muli okukendeeza okutambula, okuteeka sente mu kunonyereza wamu n’okukola tekinologiya omupya nga bakozesa ebyamasannyalaze ebisobola okuddizibwawo, era esuubira okwongeza ku nkozesa y’amasanyalaze agava mu bintu ebitayonoona bya butonde nga kati kye kimu kyakuna kyamasanyalaze ge bakozesa.\nNokia emaze okufuna ebirabo ebyenjawulo olwamasanyalaze gano.\nIn Luganda\tgreen electricity, nokia\tKalimagezi eri Afirika: IBM ne Canonical Begasse\nIBM yegasse ne Canonical okukendeeza ku bbeeyi ya bu kompyuta obutono obuyitibwa netbooks. Basuubira okukozesa enkwaso eziri ku yintanenti okukendeeza ebbeeyi ya sofutiweya wamu nebitundu bya kompyuta ebyebbeeyi. netbooks zino zijja kujja nga osobola okuwereza ebbaluwa ya email, okukola ebiwandiiko, okuwanyisiganya obubaka, wamu n’okwegazanya n’abalala. Triangle Business Journal ewandiika…\nBizinesi nnyingi mu Afirika tezisobola kugula kompyuta eri abakozi baabwe bonna. IBM ne Canonical baagala okukyuusa kino, babeeko kye bakola ku katale ka Afirika, nga bawaayo netbooks eziddukanyizibwa ku Ubuntu Linux – eno Linux ya bwerere okuva mu Canonical, nga evuganya ne Windows eyebbeeyi etundibwa Microsoft era ekozesebwa ku kompyuta ezisinga obungi mu ensi.\nWadde nga okuyingirawo kwa kompyuta ez’essente entono kwamaanyi ku ssemazinga ono, ssiri mumativu nti ebitundu by’amaserengeta ga Sahara bino byetegefu okukozesa tekinologiya ono. Okukwatagana kweyongedde okuba okwesente entono, naye era kukyaali kwa bbeeyi eri bizinesi entonotono wamu n’abayizi. Nabo ku ffe abalina yintanenti mu ofiisi, omuyungo guno gutera okuba nga munafu nnyo nga tegusobola kukozesa tekinologiya ono gwe baagala okukozesa owa cloud.\nLaptop enkadde nga za sente ntonoko, nga zikyaali za maanyi okusinga netbooks empya ezisinga, nazo kiddukiro kirungi eri bizinesi entono. Ebiseera ebisinga, okwongera amaanyi mu kujjukira (RAM) kimala okufuula lap top eno okukola nga kompyuta empya, naye nga okozesezza sente eziri wansi wa kimu kyakubiri kyokugula empya. Essimu za Smartphones ezisobola okukwatagana ne netbooks nazo kiddukiro kirungi naye tulina okusooka okulaba nga ab’ebyempuliziganya bakendeezeaa ku miwendo kiryooke kibeere ekyamagezi.\n“Netbooks za Afirika” bu butuufu nkola ya bizinesi mpanguzi, okusingira ddala mu bifo nga South Africa ne mu buvanjuba bwa Afirika, okuyungibwa ku mikutu gye kukulaakulanye ennyo. Wabula, nga mu America, ssi kiddukiro kirungi okuva ku zi kalimagezi za lap top ezamaayi, naddala mu bifo okuyungibwa nga bakozesa tekinologiya wa cloud gye kiyinza obutasoboka.\nIn Luganda\tcanonical, IBM, netbooks\tSouth Africa Etongozza Satelayiti Ey'okubiri\nSabiiti ewedde, South Africa yatongoza satelayiti yaayo eyokubiri, ku luno nga eva Baikonur mu Kazakhstan. Nga ogasseeko okulondoola eby’obulimi wamu n’enkola yebyentabula, satelayiti eno ejjakulondoola abantu abayingira n’abafuluma mu South Africa wamu n’obungi bwamazzi ku mabibiro n’ebidiba. Bino byonna birina okusobozesa ekitongole kyebyobulimi okufuna obubaka mu bwangu, nga kiyamba abalimi okugumira obuzimu mu makungula obuva ku kyeeya, embeera y’obudde embi, nebirala ebigwa bitalaze.\nNga ogasseeko okugonjoola ebyobulimi, satelayiti eno essibirwa okwongeza obungi bwa yintanenti obuliwo wamu n’obugenda okuva mu mukutu oguyita wansi w’amayanja.\nSumbandilaSat yakolebwa ku muwendo gwa rand za South Africa obukadde 26 (eza Uganda obuwumbi nga 6 n’ekitundu) era nga esuubirwa okukola okusinga NIGICOMSAT, eyatongozebwa gavumenti ya Nigeria era nga erina okuddabirizibwa. Satelayiti endala, RASCOMSTAR, yatongozebwa mu 2007 ku lwamawanga ga Afirika 56 naye yafunamu obuzibu nga yakatongozebwa, era nga kati ekitundu ku yo tekikola\nBivudde mu The Industry Satandard\nIn Luganda\tsatelayiti, sumbadilasat\tBannamawulire Begasse Okulwanirira Serumaga\nObwegugungo obwaaliwo e Kampala gye buvuddeko bweyongedde okusajjuka. Ekibiina ekigatta bannamawulire mu Kenya kiwandiise ekibaluwa ky’olwaatu ku lwa munnamawulire Kalundi Serumaga eyakwatibwa mu biseera by’amasattira wiiki ewedde wano e Kampala:\nOkukwatibwa kw’omuwandiisi, munamawulire era nga munnakatemba Kalundi Serumaga nga kwakolebwa mu bumenyi bwamateeka era nga kwakolebwa abantu abatamanyiddwa nga abebyokwerinda nga 11 Mutunda 2009 kintu kyantiisa nnyo eri eddembe ly’obuntu eryeyongera okusajjuka mu Uganda.\nOkukwaatibwa kuno, nga mu mazima kwali kuwambibwa, wamu n’okutulugunyizibwa okwamutuusibwako, okuggalirwa mu bifo ebitamanyiddwa mu Kampala mu kiro ky’olwokutaano n’amakya g’olwomukaaga kyaali kityoboolera ddala ssemateeka wa Uganda n’olwekyo kijjamu ekinyusi emisango jonna egimuvunaanibwa.\nOkutulugunyizibwa kwa Kalundi kyongera okwoleka akatyabaga ebikumi byabo abaakwatibwa mu kegugungo kano wiiki ewedde ke balimu.\nkino kityooboola eddembe ly’okwogera wamu n’okwegazaanya ekityooboolera ddala eddembe ly’obuntu.\nFfe nga abawandiisi mu buvanjuba bwa Afirika tukubira omulanga zi gavumenti zonna mu kitundu wamu n’aba ebweru okuteeka gavumenti ya Uganda ku nninga okulaba nti mwaami Serumaga wamu n’abalala abali mu busibe bayimbulwa era n’emisango egibagwetekeddwako gikome.\nIn Luganda\tkalundi, serumaga\tObutabanguko mu Kampala, Abatuuze Beyunira Twitter\nTujjukira ebyaaliwo ku lwokuna lwa wiiki ewedde obusambattuko bwe bwabalukawo mu kibuga kyaffe ekikulu Kampala. Bwoba nga obeera wabweeru wa Uganda, oyinza okuba nga tewamanya byaaliwo. BBC yagezaako okubyogerako mu bujjuvu, naye ate CNN, France24 ne SkyNews tabaabigoberera mu ngeri y’emu. Ffe wano e Kampala twaali twelariikirira nti ekibugga kyaffe ekyaagalwa kyaali kigenda kutaaguuka kijjemu entalo z’amawanga. Mu bujjuvu, emikutu gya Observer, Newvision ne Monitor gyalina amawulire gano.\nEkyaddirira, Associated Press ne BBC batandika okufulumya amawulire wamu n’ebifananyi. Kino nsuubira nti kye kyaali ekintu ekituufu okukola eri bannamawulire bano ab’ensi yonna, nga embeera ezze mu nteeko oluvannyuma lw’abobuyinza okusitukiramu. Nga ojjeeko abakuuma ddembe betubadde tulaba ennaku zino, obuvuyo bulinga obwakoma era nga bwaali mu bitundu bimu na bimu. Mu butuufu, ssinga teyali mukwano gwange omu kunkubira ssimu, osanga nnandiruddewo nnyo okutegeera ebyaaliwo. Eno gye nnali tewaali buzibu. Bwe twaalabanga omukka emitala oguva ku maduuka ogookeddwa, twaali tulowooza nti bookya kasasiro nga bulijjo.\nEkimu ku bintu bye nneewunya ennyo be bantu ab’olubatu abakozesa Twitter abaali besigamiddwaako okubunya amawulire agakwaata ku butabanguko. Nga bwetwagafunanga wamu n’abantu abalala nga @camaraafrica, @mugumya, @solomonking bwe twagateekanga ku Twitter wamu ne Facebook nga ze ngeri zokka zetwalina okugatambuza ensi yonna. Ku ssawa nga bbiri ez’ekiro, emikutu gy’amasimu gyatandika okulemererwa olwabantu abangi abaali bagakozesa. Waaliwo neng’ambo ezimu nti emikutu gy’amawulire egimu gyaali givudde ku mpewo. Naye nze we nnali nnafunanga amawulire gonna, nga emikutu gifulumya ebyaaliwo nga bwe baasobolanga. Monitor yalangirira nti laadiyo emu yali eggaddwawo lwa ‘kukuma mu bantu muliro’. (N’emikutu emirala 3 gyaggalwawo). Nnina okwebaza ennyo MTN, netiwaaka yaabwe yasigalako era nnasobolanga okuweereza wamu n’okufuna obubaka nga ssifunye buzibu.\nEmbeera nga zino bwe zibaawo, kirabika nga awatali asobola kukufunira mawulire mu bwangu obwetaagisa. Ku mulundi guno, nesigama mikwano gyange ku yintanenti wamu n’abantu abalala. Mbeera wano naye obutaba na ttivvi oba laadiyo kyategeeza nti Twitter, Facebook n’essimu yange byafuuka ensulo z’amawulire ze nnalina zokka.\nKatusuubire nti obutabanguko bwagendedde ddala.\nOsobola okweyongera okugoberera nga oyita ku #kampala oba emikutu gy’okunonya mu buliwo nga Scoopler ne OneRiot. N’era osobola okutugoberera ku @appfrica ku Twitter.\nEkifananyi kya BBC\nIn Luganda\triots\tEnkwaaso ya ADM Eyitiddwa Congo, Tetwagala Ntalo\nAMD nga be bamu ku basinga okukola obuuma okubeera enkwaaso z’okukozesa mu kalimagezi (chip) bakozeeyo ka chip akapya ke bayise Congo. Ka kompyuta akatono akaasooka okukolera ku tekinologiya ono kalangiriddwa jjuuzi mu Ferrari One. Era nga bwe kyabadde kisuubirwa, AMD banenyezeddwamu olwokutuuma ka chip kano erinnya Congo nga ate Coltan nga kino kya bugagga ekisimwa mu Congo agambibwa nti y’omu ku bivuddeko okunyigirizibwa, entalo mu mawanga, okutulugunyizibwa wamu n’obusambattuko obulala obuli e Congo. Coltan akozesebwa okukola bu chip obumu obuli mu masimu wamu ne mu kompyuta.\nOmumyuuka wa Pulezidenti ow’okuntikko era nga ye akulira okubunyisa AMD nga ye Nigel Dessau yayogedde bino ku mukutu gwa yintanenti:\nAMD enenyezeddwaamu gyebuvuddeko kubanga twatuuma ka chip kaffe akapya erinnya ly’omugga ‘Congo’, nga erinnya erikazibwaako. Abamu kino tekyabayisa bulungi, era nga twali tetukigenderedde chip eno okukwataganyizibwa n’eggwanga lya DR Congo. Nga bwe kibadde, kubanga twali tusemberedde okutongozebwa kwaako, twaali wakati w’okukyuusa erinnya tukozese eryo lyennyini eryaali linnyonnyola obulngi nga lye “2nd Generation Ultrathin Platform” naye ate abamu ne balowooza nti tuli batiitiizi.\nNjagala okukinnyonnyola kati buli omu akitegeere. Kino kye kyabaawo.\nKu D7 omwaka guno nnalaba okwolesa kwomuwandiisi w’emizannyo era omulwanyirizi w’eddembe Eve Ensler nga ayogera ku “ebifulumizibwa ebitaliimu buliisa maanyi”. Nnina okukkriza nti nga ekyo tekinnabawo nnali ssimanyi busambattuko buli Congo. Osobola okweyongera okumanya Eve bye yayogera wano.\nKumpi mu kiseera kye kimu, abalala abaali banyigiriziddwa ku buvuyo buno n’era mu butali bugenderevu batandika okussaawo enkolagana wakati werinnya lyaffe lino (nga lyaali lisuubirwa okuba nga lya kyaama naye lyaafuluma) n’ekubambulira ekiri e Congo, era kino nekigenda ku mikutu egimu ku yintanenti. Era bino byonna byaliwo nga tuli mu mugendo gw’okukyuusa erinnya lino tugiyitire ddala errinnya ettongole (mu ngeri y’emu ‘Yukon’ yafuuka ‘Ist Generation Ultrathin Platform’), n’olwekyo chip eno twaali tutandise okugiyita ’2nd Generation Ultrathin Platform’.\nOkusinziira ku wikipedia: Coltan lye linnya mu Afirika erikozesebwa okuyita Columbite – tantalite, ekyuuma ekiddugavu omuva niobium (nga yayitibwanga columbium) wamu ne tantalum. ekyobugagga kino kisingamu columbite, kwe kutandika ekitundu kyaakyo n’erinnya ‘col’. Okutambuza Coltan mu bubba kogambibwa okuba nti ye engeri esinga okufuna sente eri abasirikale abali e Congo. Omukutu ogumu ogwa ‘Toward Freedom’ gugamba nti okunoonya Coltan kwongedde ku ntalo z’e Congo; nti obwagazi bwekyobugagga kino kireetedde ebibiina ebirwanyi okuva e Rwanda wamu ne kampuni ezisima ebyobugagga nga ziva bulaaya okwagala obukadde bwa ddoola mu kyuuma kino ekitasangika, nga oluusi bakaka abasibe abakwatiddwa mu lutalo wamu n’abaana abato okukola mu birombe bino.\nKiki ky’olowooza? Twetaaga kompyuuta n’amasimu ebitaliimu ntalo?\nIn Luganda\tadm, chip\teBillme, Enkola Erinze Okusibwaawo nga Eringa PayPal\nKatweyongereyo n’emboozi yaffe ku bintu ebiyinza okudda mu kifo kya PayPal mu Afirika yaffe. eBillme nkola mpya eyatongozebwa mu Amerika, nga esobozesa abantu abatalina kaadi ya Credit card okusasula ku yintanenti. Nga PayPal, MoneyBookers, Google Checkout n’ebirala, eBillme nkola eyetagisa okusobozesebwa emikutu gya yintanenti.\neBillme ekola etya?\n1.Genda ku mukutu gwogulako ebintu ku yintanenti osalewo byoyagala okugula nga bulijjo.\n2.W’ofulumira omukutu ogwo, londa eBill nga engeri y’okusasulamu.\n3.eBill ejjakuweereza obubaka obukubanja.\n4.Osobola okusasula ku yintanenti nga okozesa akawunta yo eya banka, oba ogumu ku mikutu gyabwe 75,000.\n5.Nga omaze okusasula, eBillme nga esasula ekintu ky’oguze, olwo kiryoke kikuweerezebwe ku lyaato.\nNga bwe kiri, enkola eno esobola okukolera ffe Abafirika abatalina kaada ya ‘credit card’ kubanga kikusobozesa okusasula nga okozesa MoneyGram (eringa Western Union), nga esangibwa mu nsi yonna. Era osigala nga olina okusasula ensimbi zonna ezetaagisa okutambuza ensimbi, naye kintu ekisobozesa okusasula ku yintanenti.\nOmutimbagano gwaabwe teguwa bubaka bwonna ku kubaawo kwenkola yaabwe wabweeru wa Amerika, naye enkola eyafananyiriza eyo esobola okugonjoola ebizibu mu Afirika ebyesigamye ku butaba na credit card n’okusuubula ku yintanenti mu Afirika. Enkola eno yeraga nga engeri abasuubuzi ku yintanenti gye bayinza okutuuka eri abo abatakozesa banka mu Amerika nga bano bali mu bukadde bw’abantu.\nEnkola nga zino mu Afirika mwe ziri mu ngeri etali ntongole. Abantu abava ebweru okukola mu Afirika wamu ne Abafirika bameka abalina akawunta mu banka ebweru abesanga nga bakozesa credit card wamu ne PayPal okugula ebintu ku yintanenti, nga kw’ogasse n’okusasulira enkola ya yintanenti? Ekibulawo kwekutongoza enkola zino, enkola ennung’amu esobozesa abasuubuzi ne zi banka okubeera n’omuntu omulala wakati.\nAni agenda okubyenyigiramu?\nIn Luganda\tebillme\tDdala Afirika Yetaaga Yintanenti?\nLepetitnegre abuuza, nga bwanokolayo nti, wadde nga ebitundu ebisinga mu nsi bitwaala ekyokuba ne yintanenti nga eddembe ly’obwebange, mu Afirika kino kikyaali kirooto. Emikutu tegiriiwo, amawanga agasinga gakyaali mabega nnyo, n’olwekyo enkulaakulana mu tekinologiya nzibu ya kulaba mu kiseera ekijja.\nEbyempuliziganya birina okulabibwa nga ekkubo, sso ssi nga enkomerero ya byonna. Kye ng’amba, tekirina mugaso okuteekawo enkola z’okubunya ebya tekinologiya nga tewali kigendererwa kya maanyi. Kiba kirungi nnyo okutunuulira ekifaananyi ky’omumaaso: Tekinologiya ono agenda kutuleetera ki? Atya? Kumuwendo ki? Ekyokulabirako, gavumenti ezimu zikyabunya amasimu g’olukomo mu bitundu amasimu g’omungalo byegawamba edda. Essimu z’olukomo zaali nnungi emyaaka egyayita, naye kati, okugaana okukyuusa enkola eno kitulemaza.\nKyandibadde kisingako okukozesa sente ku nguudo, eby’obulamu, wamu n’obuyigirize mu kifo ky’okwanguyira ku tekinologiya omupya?\nMu butuufu bwe kiri. Naye ate ekyo tekitegeeza nti Afirika teyetaaga yintanenti. Kitegeeza butegeezi nti okufuna yintanenti, nga okulwanyisa obulyaake, okwongera amaanyi by’obulimi n’obulunzi, okwongera ebyenfuna, okutandikawo bizinesi, n’obukadde bwebintu ebirala ebyetaaga okukulaakulanya kyandibadde kitwaalibwa nga ekikulu. Ate zi gavumenti mu Afirika zirina okufuba ennyo okwenkanya ebya tekinologiya mu mbalirira zaabwe, emiwendo egisoboka, n’enkola ezirowoozeddwaako obulungi.\nLe net c’est un outils, au même titre qu’un pigeon voyageur ou qu’un tam-tam, si il est bien utilisé, il permettra un bon en avant indéniable, mais à lui tout seul il ne sert à rien!\nEbyo bya Lufalansa ebitegeeza:\nyintanenti kikozeso, nga ssinga kiba kikozeseddwa obulungi, kijjakukola emigaso, naye nga ate mu kkyo kyennyini, tekirina kye kikola!\nIn Luganda\tafrica\tGLO-1 Egguse e Nigeria: Mukutu Gwakubiri Okutuuka e Bugwanjuba bwa Afirika\nGyebuvuddeko, GLO-1 omukutu gwa waya eva e Bungereza okutuuka e Nigeria nga ya buwanvu bwa kilo mita 9,800, era nga y’esoose okukolebwa kampuni kin’omu, gwatuuse mu kibuga Lagos ekya Nigeria. GLO-1 esuubirwa n’okutuuka ne mu Accra Ghana.\nEmikutu egisinga egiyita wansi w’amayanja, nga ogasseeko ne SAT-3 ogugatta obugwanjuba bwa Afirika ku nsi yonna, gyazimbibwa na kwegatta kwa kampuni nakin’omu wamu n’ebitongole bya gavumenti. GLO-1 ya njawulo kubanga ebyensimbi byaayo byonna byakolebwaako kampuni ya Nigeria eya GlobalCom. Aba GLO bagamba:\nOmukutu gwa GLO-1 nga bwe guyimiridde kati n’obusobozi bwokugaziwa bwe gulina gujja kuba gumala okubunya yintanenti yonna eyeetagibwa mu Nigeria okumala emyaaka nga 15 oba 20 mu kuteebereza okutono okukoleddwa. Yannyonnyodde nti kampuni y’ebyempuliziganya eno etunuulidde obwetaavu bwa Nigeria bwonna, n’agattako nti GLO-1 “esobola okutambuza obubaka bw’amaloboozi obwa kampuni zonna ezetoolodde ensi. Tusobola n’okuweereza enkola esobozesa kampuni ezimu okwanguyirwa okutambuza emirimu”.\nNigeria wetwogerera eyimiridde ku NITEL yokka okutuuka ku mugguko gwayo ogwa SAT-3 era egula obuweereza obulala okuva mu baliranwa baabwe aba Benin.\nIn Luganda\tglo\tOlder\tAppfrica International was founded in 2008 in Kampala, Uganda as an innovative global consultancy specializing in market research, custom technology solutions, and investment in emerging markets.


Okusala ensolo gumu ku mirimu egirimu empeera nga gukolebwa mu nnaku 10 ezisooka mu mwezi ogwa Dhul Hijja (ogusembayo mu kalenda ey'Obusiraamu). Imaam Sulaiman Kyeyune, Imaam ku muzikiti gw'e Najjanankumbi agamba nti Nabbi Muhammad (S.A.W) yagamba nti buli kusala omuntu kw'asalawo okukola kuteekwa kubeera nga kwa Allah.\nOkusala ebisolo kubeerawo ku lunaku olwa Iddi n'ennaku essatu nga Iddi ewedde (ennaku z'okwanika ennyama).\nIddi Adhuha ebeera n'ennaku 4 era ‘takibiira' zigendererwa okuva ku lunaku olwa Iddi okutuuka ku lunaku olw'okusatu olusembayo nga basala ebisolo (obala okuva ku lunaku lwe musaala Iddi n'ogattako ennaku endala 3).\nSwahaba Annas Bun Malik yanyumya nti, ku lunaku olwa Iddi Adhuha, Omubaka Muhammad (S.A.W) yasala endiga bbiri nga zombi za bitanga era nga z'alina amayembe era yazisala n'emikono gye.\nKino kitegeeza nti, omuntu bw'oba olina ensawo nga ngazi osobola okusala ekisolo ekisukka ku kimu nga kirabika bulungi n'ennyama yaakyo era naawe osobola okuzeesalira n'emikono gyo.\nImaam Kyeyune ayongerako nti, bw'oba tosobola kusala osobola okubaako b'otuma ne bakusalira ekisolo kyo.\n1. Okusoosa ebigambo nti, "Bismillah, Allah Akbar" kuba bw'otokikola obeera ng'osaze ekisolo ekikyafu. Suratil Al Na'am\n2. Oteeka ekigere kyo okumpi n'ensingo ereme kutagala na kubuukabuuka okutuusa lw'eneggwaamu amaanyi. Aisha yanyumya nti, Omubaka yamulaga okusooka okuwagala ekiso kireme kulumizibwa.\n3. Bw'oba osonze musale ennyama, si kya tteeka nti olina okufuna ennyama.\n4. Si kya tteeka nti, buli lwe mwegatta okusala ekisolo ssente zirina okwenkana wabula buli omu aleeta z'asobola. Abu Hurairah, yanyumya nti omubaka Muhammad (S.A.W) yagamba nti alina obusobozi n'atasala kisolo oyo tasemberanga we basaalira (totawaana kusaala Iddi). Alina obusobozi bw'ensimbi ateekwa okusooka okuteekateeka abeetaavu nabo basanyuke ku Iddi.\n5. Si kya tteeka nti, musajja yekka y'asala wabula n'omukyala asobola okusala ekisolo kubanga n'omu ku bakyala ba Nabbi Aisha (R.A) yasala ensolo nga Nabbi Muhammad (S.A.W) amulaba.\n6. Si kya tteeka nti, buli lw'osala olina okulya ku nnyama eyo wabula ekikulu be bantu abanaku abagifunako. Ggwe osobola okusala ekisolo ate n'ogenda ne weegulira ennyama okuva we bagitunda.


Bukedde Online - Yaaya abbye omwana wa mukamaawe poliisi emukutte\nAbazadde be bavaako abaana okugenda ku ngu...\nOlivia Nandoyi akwatiddwa Poliisi\nPOLIISI e Mukono ekutte era n’eggalira yaaya ategeerekese nga Olivia Nandoyi,19,agambibwa okuba nga abadde yabba omwana wa mukamawe ow’emyezi kkumi gyokka!\nNandoyi yakwatiddwa ku kyalo Rwakaka, okuliraana ensalo ya Uganda ne Kenya.\nMaama w’omwana ategeerekese nga Olivia Nakabuye, omutuuze womu Kikooza mu Municipaali y’e Mukono, agamba nti yanoonya omwana ng’ayagala okumuyonsa naye nga tamulabako era agenda okukebera nga ne yaaya kennyini yali abuzeewo!\n“Amangu ago nategeezezza ku balirwana ne Poliisi y’e Mukono ne banyambako okunoonya omwana wange wamu ne yaaya kyokka Katonda annyambye n’embazuula nga wayise wiiki nnamba,” Bw’atyo Nakabuye bwe yategeezezza Bukedde.\nNakabuye ayongerako nti, yewuunyizza yaaya abadde yakamala ennaku essatu zokka ku mulimu ate okusitukira mu mwana we n’amubba.\nPoliisi yagguddewo fayiro namba CRB 814/2018, era ng’omukwate arindiridde kutwalibwa mu kkooti amangu ddala ng’okunoonyereza kuwedde.\nOno mwana wa kubiri ng’abbibwa omukozi w’awaka mu bitundu by’e Mukono mu bbanga lya myezi esatu gyokka. Eyasooka yabbibwa Babirye Nakilya nga April 4, 2018, ekirungi yamala n’alabika era n’addizibwa bazadde be.\nEbyo nga bukyali awo, waliwo n’omukozi omulala ayitibwa Sanyu Apio, eyabadde abbye omwana wa mukamawe mu bitundu by’e Bunamwaya, mu Wakiso, kyokka oluvannyuma n’akwatibwa era omwana (Bayani) n’addizibwa bazadde be nga mulamu.\nBayimirizza emisango gy'obutujju egibadde givunaanibwa Dr. Kiyingi\nPaasita Omumerika eyakuba omukozi wa woteeri asuze Luzira\nWeesiige amazzi g'enniimu okwegobako mugaba


Bukedde Online - Owa DP asitudde abanene ngâ€™awasa\nMuka Muzaata ataddewo obukwakkulizo okudda mu ddya\nOwa DP asitudde abanene ngâ€™awasa\nEbimalako obwagazi ngâ€™oyambula munno\nKozesa emperekeze ezisobola okweyambaza\nAdded 25th September 2009\nBaagattiddwa mu Lutikko e Lubaga era omukolo gwâ€™okugatta gwakulembeddwa Kalidinaali Emmanuel Wamala, eyawadde abafumbo bano okutwala ebiragaano bye bakubye ngâ€™ekikulu kubanga obufumbo kirabo ekiva eri Katonda.\nKalidinaali yayambiddwaako bafaaza okuva mu bigo ebyâ€™enjawulo.\nÂ Omukolo gwetabiddwaako abanene abawerako omwabadde Sipiika wa Palamenti Edward Kiwanuka Ssekandi,Â eyali Katikkiro wa Buganda Joseph Mulwanyammuli Ssemwogerere, ababaka ba palamenti, ebikonge okuva mu DP ne bannabyabifuzi abalala.\nBaasembeza abagenyi baabwe mu bimuli byâ€™ekigo kya St. Kaloori ku luguudo lwâ€™e Ggaba.\nÂ Keeki abagole gye baagabudde yakoleddwa mu kizimbe kya Palamenti.\nÂ Omusuubuzi wâ€™ewa Kisekka akubye embaga\nMUKASA Balamu omusuubuzi wa sipeeya ku Nabugabo Road mu Kampala akubye mwana munne Annet Namirembe naye omusuubuzi wa sipeeya mu katale kâ€™ewa Kisekka embaga makeke.\nBaagattiddwa mu lutikko e Namirembe gye buvuddeko, ebifaananyi baabibakubidde ku Serena Hotel nâ€™oluvannyuma gye baaliiridde ekyâ€™emisana.Â\nAbagenyi baabagabulidde ku Speke Resort Munyonyo Geofrey Lutaaya yâ€™omu ku baasanyusizza abagenyi.\nNannyini Lukyamuzi Glass Mart e Nakasero ayanjuddwa\nNANNYINI dduuka lya Lukyamuzi Glass Mart e Nakasero, Jamadah Lukyamuzi alaze kaasi ngâ€™ayanjulwa mukazi we Jamidah Namutebi mu maka ga bakadde be e Makindye mu Klezia Zooni.\nOmukolo guno ogwabadde ogwâ€™ekitiibwa gwabaddewo gye buvuddeko. Omuko yawerekeddwaako ebikonge omwabadde Hajji Bulayimu Muwanga Kibirige ( BMK),Â Hajji Bumba, omubaka Kyanjo, Hajati Nuulu Mpungu, Hajji Swaleh Muwanga, sipiika wa KCC nâ€™abalala.\nBaatutte kalonda omwabadde ensawo za sukaali 7 ezâ€™omuceere 5, firigi ,kkuuka ebibbo 120 nâ€™ebirabo ebirala omuli engoye zâ€™abakadde ezaasobye mu 100.\nOmuyimbi Maureen Nantume yâ€™omu ku baasanyusizza abagenyi.\nKati ekiddako kuyamba baabibanja kwegula - Museveni\nTeri bizinensi ewangaala bwâ€™eba tegaba bbanja\nAbantu baweerezza minisita wâ€™ebyettaka ebibuuzo ku tteeka eppya\nMuka Muzaata ataddewo obukw...\nMUKA Sheikh Nuhu Muzaata ataddewo obukwakkulizo okuddayo mu ddya. Kuluthum Nabunya yanoba kati emyazi esatu. Muzaata...


Bukedde Online - Baleppuka na gwa kuwamba na kutta muntu\nAbantu 45 be baafiiridde mu bumenyi bw'amateeka wiiki ewedde...\nDPP yeddizza omusango gwa Kyagulanyi ogw'okukyusa emyaka\nGav't etaddewo obukwakkulizo eri abaagala okuddamu okusubula...\nBannayuganda muve mu kwejalabya mutereke ssente - Minisita Kasaija...\nBaleppuka na gwa kuwamba na kutta muntu\nOmukazi alaajanidde akakiiko k'ettaka: Looya amufeze ssente ezisoba mu kawumbi\nBannayuganda 35 abatwalibwa okukuba ekyeyo...\nBy SHAMIM NABUNNYA\nAdded 21st May 2018\nABANTU abagambibwa okuwamba omuwala ate ne basaba ssente ne bamutta babakutte.\nHasifa Nyakayisiki metulooni w’essomero lya Twawil Muslim P/S e Kyengera - Mugongo ye yakwatiddwa poliisi y’e Katwe n’agambibwa okuba muganzi we Richard Ndawula omuvuzi wa bodaboda ku siteegi y’e Kabowa.\nKigambibwa nti bano beenyigidde mu kutta omuwala Charity Kyohairwe eyali ava okusaba mu kkanisa ya Synagogue of All nations eya Kakande e Mulago (ku Bbiri).\nOkukwatibwa kyaddiridde Charity Kyohairwe okuttibwa omulambo ne bagusuula mu lusuku lw’omutuuze e Nalunkolongo - Kabaawo zooni mu Munisipaali y’e Lubaga ate abatemu ne bakubira abooluganda lwa Kyohairwe nti bakime omulambo gwabwe kasita ssente baali baziweerezza!\nEttemu lino lyaliwo mu kiro ekyakeesa Olwokutaano nga March 2, 2018. Omulambo gwali gusibiddwa ekyayi mu bulago ate ne gusobezebwako ne gulekebwa nga gubambiddwa.\nAbatemu baakubira aba famire ya Kyohairwe nga bakozesa essimu nnamba 0783449547 kwe baalagira aba famire okusindikako ssente obukadde 2 n’ekitundu. Kyokka ate abatemu baddamu ne bakuba nga bategeeza aba nti nga bwe baali bakolaganye ne poliisi, omuntu waabwe bamusange e Mulago.\nPoliisi ng’eyabimbwako aba CMI ababadde bakuuma Nyakayisiki okuva mu March lwe baamukwata, baateeberezza nti yandiba n’akakwate ku ba ADF.\nPoliisi bwe yafuuzizza omuzigo gwa Nyakayisiki n’ezuula essimu eyaweerezebwako ssente n’egitwala ng’ekizibiti.\nNyakayisiki yategeezezza nti waliwo omuvubuka ayitibwa Ndawula eyamuleetedde essimu nga waliwo mukwano gwe eyagimuwadde agimuleetere ku ssomero.\nNDAWULA AYOGERA BIRALA\nKyokka Ndawula yagambye nti Nyakayisiki yamukubira essimu nti waliwo omuntu eyali agenda okusisinkana amuwe ssente emitwalo 50 okumpi ne ppaaka empya era bwe yamusisinkana yamuwa ssente n’azireetera Nyakayisiki era yeewuunya ate ensonga eyabadde emukwasa.\nBASIMBIBWA MU KKOOTI\nNyakayisiki ne Ndawula ku Lwokutaano baasimbiddwa mu kkooti e Makindye, omulamuzi Christine Nantege n’abasomera omusango gw’okuwamba omuntu n’okutta omuntu oguli ku fayiro nnamba CRB 487/2018 n’abagaana okubaako kye boogera kuba emisango egibavunaanwa gya nnaggomola egiwulira kkooti enkulu.\nBaasindikiddwa ku limanda e Luzira okutuusa nga June 5, 2018 lwe banadda mu kkooti.\nAfeze omusuubuzi obukadde 15\nEkikomera kya nneyiba kigwiridde ennyumba ne kitta Ssemaka n'abaana 2\nFamire bagiwadde obutwa omu n'afiirawo\nEno saluuni bagiyita 'Kwata akataasa' nkukoleko\n'Sirina ssente naye tugabane amazzi'\nKirumira atandikidde we yakoma okucakala\nAbantu 45 be baafiiridde mu...\nABANTU 45 be bafiiridde mu buzzi bw’emisango obubaddewo wiiki ewedde obulese abalala 33 mu makomera.\nDPP yeddizza omusango gwa K...\nKKOOTI eggye enta mu musango gw'okulimba emyaka, munnamateeka Hassan Male Mabiriizi gweyawaabira omubaka wa Kyadondo...\nGav't etaddewo obukwakkuliz...\nGAVUMENTI etegeezezza nti abasuubuzi abaagala okuddamu okusuubula ebintu ebiva n'okutwaliribwa mu mawanga g'ebweru...\nBannayuganda muve mu kwejal...\nMINISITA w'ebyensimbi Matia Kasaija alabudde Bannayuganda bave mu kwejalabya batereke ssente ezisobola okubayamba...\nOmusango gwa Kibalama gulek...\nOMUSANGO gwa Moses Kibalama ogw’obwannanyini bw’ekibiina kya NUP gwakusalwa nga October 16. Kyokka we banaagusalira...


Bukedde Online - KCCA ne poliisi bakutte 34 okukolera mu kifo ekikyamu\nAbasuubuzi mu katale k’e Kitintale bali ku bunkenke\nSsaalongo avunaaniddwa kutta mukazi we lwa ssente 40,000/-\nOluvudde e Luzira n’addamu Sitalinyebwa ne Mugalu ku okubba\nAba poliisi 300 babanguddwa\nKCCA ne poliisi bakutte 34 okukolera mu kifo ekikyamu\nSsentebe ke yayise 'akalenzi' kamumezze n'enkoona...\nKCCA efunye buwumbi okukola ppaaka enkadde...\nBy Eria Luyimbazi\nAdded 15th July 2018\nABASERIKALE ba KCCA nga bayambibwako poliisi bakutte abantu 34 abasangiddwa ku Good Shade olw’okukolera mu kifo mu bukyamu ssaako okwenyigira mu bumenyi bw’amateeka.\nAbaserikale ba KCCA nga batwala abakazi abaakwatiddwa ku Good Shade.\nBino byabaddewo ku Lwokutaano abaserikale okuva ku poliisi ya CPS bwe baawerekeddeko aba KCCA ne bagenda ku Good Shade mu Kikuubo we bafumbira emmere ne bakwata abakazi abafumbo KCCA b’erumiriza okukolerawo mu bukyamu wamu n’abantu abaabadde bagenzeeyo wabula ne balemwa okunnyonnyola kye baabadde bakolawo.\nPoliisi yasoose n’eragira abaasangiddwaayo okwogera abatunda enjaga wabula ne bagaana kwe kusalawo bonna n’ebakwata ne batwalibwa ku kkooti ya City Hall.\nAkulira ebikwekweto ku poliisi ya CPS, Ivan Nduhura yagambye nti okukola ekikwekweto ku Good Shade kyaddiridde okufuna amawulire ng’abamu ku bakazi n’abasiika chapati bwe bali emabega w’okutunda enjaga ssaako okubudamya abamenyi b’amateeka abeefuula nti bagenzeeyo kulya emmere.\n“Tubadde n’ekizibu ku Good Shade nti wabaddewo abatundirawo enjaga n’esaasaanira ebitundu eby’enjawulo ng’abagitunda naddala abakazi babadde beerimbika mu kufumba emmere n’okusiika Chapati,” Nduhura bwe yategeezezza.\nYagambye nti poliisi b’esinze okukwata n’enjaga babadde n’akalandira ku Good Shade kwe kusalawo okukola ekikwekweto okubafuuza.\nAbaserikale ba KCCA baakutte ebimu ku bintu ebyabadde bitundibwa wamu ne ssigiri abakazi kwe babadde bafumbira emmere.\nBakansala bakubaganidde mu kanso\nAkwatiddwa n'enjaga ku kisaawe e Ntebe\nBamukutte mu bubbi\nAbasuubuzi mu katale k’e Kitintale...\nSsaalongo avunaaniddwa kutta mukazi...\nOluvudde e Luzira n’addamu Sitalinyebwa...\nBugingo ayitiddwa mu kakiiko yeewozeeko...\nBugingo ayitiddwa mu kakiiko yeewozeeko


Bukedde Online - CRANES ERI KU SSAALA\nCapt. Zizinga waakuziikibwa mu bitiibwa by...\nLEERO (Lwakubiri) Uganda Cranes lw'eggyawo oba okunnyikiza likodi embi ey'obutasukkangako nzannya za bibinja mu mpaka za Afrika eza CHAN. Ettunka ne bakyampiyoni aba Morroco gy'erina okuwangula bw'eba yaakuva mu kibinja mu mpaka zino eziyindira e Cameroon.\nBright Anukani owa Cranes nga yeebunguluddwa abazannyi ba Togo. Uganda yakubiddwa 2-1, mu mpaka za CHAN.\nLeero mu CHAN\nTogo - Rwanda, 4:00\nMorocco - Uganda, 4:00\nEmirundi ena Cranes gye yaakeetaba mu mpaka zino eziwakanirwa abazannyi ba liigi z'awaka bokka, tevuddenga mu kibinja nga lwe yaakasinga okukola obulungi, yawangula Burkina Faso (2-1) mu zaali e South Afrika mu 2018.\nMorocco y'ekulembedde ekibinja kino (C) n'obubonero 4 ng'eddiriddwa Togo (3), Rwanda (2) ate Cranes y'ekoobedde n'akabonero kamu. Omulundi gwokka (cranes ne Morocco) gwe baakasinsinkana mu mpaka zino, Morocco yawangula (3-1). Wabula mu gwa leero omutendesi wa Cranes, Johnathan McKinstry agamba nti balina obusobozi obuwangula ne beesogga ‘quarter'.\n"Tewali mbeera etumalamu maanyi kuba tukyasobola okuyitawo era ekigendererwa kyaffe eky'okuva mu kibinja kikyaliwo. Singa tuzannya bulungi nga bwe kyabadde ku Togo naddala mu kitundu ekyokubiri ne twongerako okuyaayaanira okuteeba, tugenda kufuna obuwanguzi ku Morocco," McKinstry bwe yaweze.\nObuwanguzi bwonna buyisaawo Cranes kyokka erina okukozesa amaanyi ag'ensusso kuba ne Morocco egwetaaga ekulembere ekibinja esobole okusisinkana akutte ekyokubiri mu kibinja ekirala.\nEkizibu kya Cranes abateebi baayo bakyalemeddwa okuteeba sso nga n'omutendesi akyabuliddwa abatuufu abalina okutandisa.\nMcKINSTRY AWERA "Guno tugenda kuguzannya nga fayinolo, era buli muzannyi akimanyi nti tulina okweyongerayo. Tewali ngeri yonna gye tugenda kuzannya 'quarter' nga tetuwangudde mupiira guno ate nga kye kigendererwa kyaffe," McKinstry bw'agamba.\nTOGO NE RWANDA BALWANA Togo nayo erwana kuwangula Rwanda eweze obubonero 6, wabula ne Rwanda obuwanguzi ebwagala egende ku bubonero 5 eyitewo.\nEY'ABATO EYISE WAGONDA Mu kiseera kye kimu, ttiimu y'eggwanga ey'abatasussa myaka 20 (The Hippos), eteereddwa mu kibinja A omuli Mauritania abategesi, Cameroon ne Mozambique, mu bululu bw'empaka za Afrika obwakwatiddwa eggulo. Zitandika February 14 zikomekerezebwe nga March 7 e Mauritania. Empaka ziri mu bibinja bisatu (3), nga buli kimu kirimu ttiimu nnya omulina okuva ebbiri ezineeyongerayo ku 'quarter'.\nZino zaakwegattibwako ttiimu endala ebbiri ezinaaba zisinze okukola obulungi mu banaakwata ekyokusatu. Ttiimu ennya ezinaatuuka ku semi, zaakukiikirira Afrika mu World Cup ey'okubeera mu Indonesi mu November. Morley Byekwaso, atendeka The Hippos yategeezezza nti beetegefu okuva mu kibinja kuba balina ttiimu ennungi.\n"Ekibinja si kyangu naye tusobola okukivaamu. Abategesi batera okubeera abazibu naye bwe twetegeka obulungi tubasobola, ne tulinda kwambalagana ne Cameroon" Byekwaso bwe yategeezezza. Mu kiseera kino, The Hippos etendekerwa mu kisaawe kya KCCA e Lugogo.\nYaakuzannya ogw'okwegezaamu ne KCCA enkya ku Lwokusatu mu kisaawe kye kimu. Beakwaso yasazeeko abazannyi 7 n'asigaza 30 bagenda okwongera okwetegereza alabe abasinga okubeera n'omutindo, b'anaateeka mu ttiimu egende a Mauritania.\nHippos eyagala kuswaza Cameroon\nCranes egudde ku Madagascar


Mujjumbire emisomo gy'obulimi egibaweebwa...\nAlina olusuku oluweza yiika nnya n’ekitundu, omusiri gw’emmwaanyi yiika ssatu n’ekitundu, alimirako enva endiirwa zaaliisa embizzi n’okutunda, alinako yiika emu gye yeeyambisa okumerusa endokwa z’emmwaanyi eziri ku mulembe ekika kya ‘Cutting’ ate ng’alimirako n’emmere endala omuli kasooli gw’aliisa embizzi.\nDdundiro ya Masembe eno gy’osanga embizzi ezizaala abaana abasoba mu 10 buli emu ate nga zizitowa kkiro ezisoba mu 200 buli emu.\nMasembe ku ddyo ng’ali n’omu ku bamuyambako okuddukanya eddundiro nga balaga emmere gye baliisa embizzi nga bayita mu kutereka amalagala.\nMasembe agamba nti; Ffaamu yange eno nagitandika mu 2017 mu mwezi gwa November era kati yawezezza emyaka ebiri. Nagitandi ka n’embizzi 11 nga kati eddundiro yonna eririko embizzi 285, kuliko enkazi ezizaala 26 n’ennume 4 nga zino ze tweyambisa okuwakisa.\nNatandika ddundiro eno nga nnina ekiruubirirwa ekyokwettira embizzi ze nnunda ntunde ennyama mu bifo eby’enjawulo okwetooloola Masaka ne Kampala ate n’okufu- lumya ebyana ebito eby’omulembe abantu b’ekitundu babigule nabo batandike okwenyigira mu bulimi n’obulunzi obuli ku mulembe kitusobozese okulwanyisa obwavu mu ggombolola yaffe nga tuyita mu kulima n’okulunda kubanga omulunzi omulungi tayinza kwonoona bigimusa by’aggya mu mbizzi n’atabiteeka mu nnimiro.\nWe ntuukidde leero ndaba ng’ekigendererwa kyange kibu- zaayo akaseera katono kituukirire kubanga nsuubira okutandika oku- tunda ebyana by’embizzi mu mwezi ogwookusatu ate n’okutandika okufulumya ennyama era mu mwezi gwe gumu.\nAbantu baatandika dda okujja okulambula eddundiro lyange era ne bafuna amagezi ag’enjawulo naye mbadde sinnagulawo mu butongole kugirambula wabula engeri gye ngenda okutandika okufulumya buli kimu ngenda kutandika n’okutegeka emisomo abantu tubayigirize ennima n’ennunda eri ku mulembe ate n’engeri gye basobola okukola ssente mu bulimi.\nEMBIZZI OKUKULA OBULUNGI ERINA OKULYA KKIRO Z’EMMERE SSATU OLUNAKU\nMasembe agamba nti, embizzi bw’oba oyagala ekule mu bwan- gu nga teddiridde olina okulaba ng’efuna emmere egimala kubanga buli lw’erya neetakkuta efuna okw- eraliikirira eyandifunye omubiri ne gugaana okusituka.\nAmazzi go gabeeramu obudde bwonna kubanga embizzi eba eri- na okunywa ennyo emmere gy’erya esobole okutambula obulungi era ku ffaamu yange buli mbizzi mu kis- enge mw’ebeera mulimu enywanto gye yeeyambisa okunuuna amazzi obudde bwonna weyagalira.\nEmbizzi yonna kyandibaddde kirungi okulya ku bintu ebya kira- gala kubanga biziyamba okufuna amaanyi ate ne bw’eba eri lubuto eba esobola bulungi okuzaala nga tesanze buzibu ate era omuddo ogwo oluusi gukola ng’eddagala nti, embizzi eyambibwako okutangirwa endwadde ezitali zimu eziyinza okugirumba.\nEmbizzi yonna ng’erabiriddwa bulungi bw’eweza emyezi musan- vu esala omulundi ogusooka naye olw’okuba eba tennaguma bulungi emala ennaku endala 21 n’eddamu n’esala olwo eba ewezezza emyezi munaana era tekiba kirungi kupa pirawo kugiwa nnume, ogyonger- amu omwezi omulala gumu ku mulundi ogw’okusatu ng’ewezezza emyezi mwenda n’olyoka ogiwa ennume.\nBw’emaliriza okuwaka emala en- naku 114 okuzaala, gy’emyezi esatu ne wiiki ssatu n’ennaku ssatu, era bw’oba oyagala okufuna ekirungi obwana obuleka ne buyonkera ebbanga lya myezi ebiri ne buvaako nga bukuze bulungi olwo n’oyisaawo omwezi gumu ng’emaze okuggyako obwana n’ogiwa ennume.\nOmwezi ogwo gw’ogirekerawo gugiyamba okuddamu okutereera obulungi n’esigala nga tekozze, ekitegeeza embizzi yonna entuufu buli mwaka erina okuzaala emirun- di ebiri gyokka.\nMasembe ng’alaga enva endiirwa z’alimira ku ddundiro nga zino aziriisa embizzi n’abantu okuzigula.\nOlw’okuba kasooli asinga obungi mmwerimira ngula ebirungo byonna ebyetaagisa okugenda mu mmere omuli mukene n’ebirala ne mbyet- walira ku kyuma ne babikuba ne nkwata ccacu ne kasooli gwe tuyita ‘broken’ ne ntabula nga buli kirun- go nkikozesezza mu bungi bwakyo.\nKino kinnyamba okuwa embizzi zange emmere erimu buli kyetaagisa ate awamu n’okukendeeza ku nsaasaanya kubanga ssente ze batundda kkiro nze mba ngenda kusasanyako ntono ezisigalawo ne nzeeyambisa mu bintu ebirala ebyetaagisa ku ffaamu gamba okugula eddagala, okusasula abakozi n’ebirala.\n1 Abatuuze be nayogeddeko nabo bantegeezezza nti, ekizibu kye basinga okuba nakyo kyali kya bbula lya mazzi era ng’ek- idomola bakigula ssente eziri wakati\nwe 500/- ne 1,000/- naye okuva Masembe lwe yatandikawo ffaamu n’asima amazzi g’omu ttaka abatuuze kati okwetooloola ekyalo kyonna amazzi bagaggya ku\n● Bw’otuuka ku ffaamu ya Masembe, kw’alundira embizzi ate ng’alimirako n’ebintu ebirala wakwewuunyisa naddala mu biyumba omubeera embizzi, toyinza kusanga- mu wadde enswera era n’ekiyumba bw’oba tolabye mbizzi toyinza kumanya nti mweziri kubanga obuyonjo buli waggulu.\n● Masembe yeeyambisa obusa okuliisa ettaka era buli kintu ky’akola nga kirimu okujimusa bwe yeeyambisa awatali wadde okufuuy- ira eddagala. Kino kimuyambye\nokukuuma ettaka lye nga ggimu y’ensonga lwaki ne by’asimba bivaamu nga birungi.\n● Mu lusuku yeeyambisa ensalosalo okutangira ettaka okukulugukka era ne zimuyamba okutambuza ebigimusa bye by’afuna okuva mu biyumba by’embizzi okutuuka mu buli kifo ky’ayagala bituukemu.\n1 Ekitundu tekirina masannyalaze ate ng’emirimu egisinga obungi egikolebwa ku ffaamu gyetaaga amasannyalaze okutambula obulun- gi gamba okukuba kasooli embizzi gwe zirya n’ebirala.\nNewankubadde ffaamu eno mbadde sinnatandika kugifunamu ssente, nnina essuubi nti mu ka- banga katono ssente ze ntaddemu zigenda kuvaayo ate nfune ne ze nali sisuubira kubanga ebintu bye nteeseteese okufunamu ssente nga mpita mu kulunda n’okulima bingi.


OMUYIMBI Jose Chameleone (Joseph Mayanja) atwaliddwa mu Kkooti Enkulu lwa kuggya ssente 53,000,000/- okuva ku 'pulomoota' eyamusasula ssente okukola ekivvulu kya Wale Wale mu South Africa n'atalabikako ku lunaku lw'ekivvulu.\nZaina Muwonge nnannyini kkampuni ya Sezana Promotions agamba nti, Chameleone amufeze emirundi ebiri nga bakkaanya agenda e South Africa kyokka alaba ennaku z'ekivvulu zinaatera okutuuka ng'essimu ze zonna aziggyako.\nAgamba nti mu 2015 yawa Chameleon ssente 25,000,000/- nga bakkiriziganyizza agende abeere mu bivvulu okumala ennaku ssatu mu bibuga Pretoria, Cape Town ne Durban e South Africa.\nNti ng’amaze okumusasula obukadde 25, yamuweereza ssente endala obukadde 12 akole ku by'entambula ye n’ekibinja kye.\nMuwonge annyonnyola nti yagenda mu maaso okupangisa wooteeri ey’omulembe Chameleone n’ekibinja kye we baalina okusula n'akubisa n’ebipande ebiranga ebivvulu kyokka ku lunaku Chameleon lwe yalina okulinnya ennyonyi agenda e South Africa n’ekibinja amasimu ge gonna yagaggyako.\nNg’ayita mu kkampuni ya Lukwago and Co. Advocates, Muwonge agamba nti, mu 2016 Chameleone yamukubira essimu nga yeetonda olw'ebyo ebyatuukawo ne bakkiriziganya bakole ekivvulu ekirala agende ayimbe.\nMuwonge agamba nti ekivvulu ekyokubiri nakyo kyali kya kumala ennaku ssatu mu bibuga Durban, Pretoria ne Cape Town era yagenda mu maaso okusasula wooteeri n’okukubisa ebipande kyokka Chameleone yamuzannya obuzannyo bwe bumu n'aggyako essimu ze ku lunnaku lwe yalina okulinnya ennyonyi era e South Africa teyalinnyayo.\nYagambye nti ebikolwa bya Chameleone bimuviiriddeko okumwonoonera erinnya mu bizinensi y’okuyimba n’okufiirizibwa ssente era asabye kkooti eragire Chameleone amuliyirire ssente obukadde 53 n'ez'okumwonoonera erinnya.


Bukedde Online - Emisipi gyonna sigita-Semata\nByekwaso kafulu w'emifumbi anoonya za mmere\nMutabani wa Chameleon bamugobye mu mpaka z...\nMUNNAYUGANDA Umar Semata n’Omuzungu Piotr Lagodski leero (Lwakutaano) bali butoola mu lulwana lw’omusipi gw’ensi yonna ogw’ensambaggere\nBya FRED YIGA\nLeero (Lwakutaano) mu nsambaggere:\nSemata (Uganda) - Lagodzki (Australia)\nEbisale: 20,000 ne 50,000/-\nMUNNAYUGANDA Umar Semata n’Omuzungu Piotr Lagodski leero (Lwakutaano) bali butoola mu lulwana lw’omusipi gw’ensi yonna ogw’ensambaggere.\nSemata, alwana okusigaza omusipi guno, agumizza Bannayuganda nti kikafuuwe Lagodski, okuva mu Australia okumuswaliza ku butaka. Bagenda kuttunka mu nsambaggere ez’ekika kya Muaythai mu buzito bwa Superwelter (kkiro 69.5).\nOmuzungu mulwanyi mulungi naye sisobola kumukkiriza kumpangulira mu nsi yange. Mujje bangi era temuntimawa enduulu kuba hhenda kumukuba mumaleko essagaliko,” Semata bwe yaweze enkolokooto.\nOlulwana luno luli ku Hotel Africana mu Kampala nga lutandika kawungeezi. Wagenda kusooka ennwaana eziwerako wakati wa Bannayuganda n’abagwira.\n“Nneetaaga kimu kyokka bantu kujja mu bungi bampagire eby’okukuba Omuzungu babindekere kuba bayitiridde okutujooga mu buli kimu. Kya bulabe nnyo era kiswaza okwetegeka ennyo nga bwe nkoze ne bampangulira mu maaso g’abawagizi bange,” Semata bwe yagasseeko.\nWabula Lagodzki yalabudde Semata nti, “Siri mwangu naddala nga nkyadde. Abantu bangi mbaswalizza mu maaso g’abawagizi baabwe.”\nalwana kubeera munauganda asoose okwediza omusipi gwa World Tittle atekewo likodi natawunyikamu era nga empaka zino zakulamulwa Isma Rosenda okuva e South Africa .\nEmpaka zino ezigenda okutandika saawa emu ey’akawungeezi oluvanyuma lw’abalwaanyi abali kumutindo gw’ensi yonna abagenda okusookawo okulaga kyebalinawo saako abayimbi abamaanyi mu Uganda.\nAbalwaanyi abagenda okulwana kuliko Ncedo Gomba (Thailand ) agenda okuttunka ne Samir Sakhi (Morocco), David Basajja mivule atunke ne Tindei Mendozo(Zambia) ,John Tumukunde atunke ne Robert Nobertson, Sharif Bukenya atunke ne Ramathan Walujo ate nga abayimbi bakulembedwaamu Bobi Wine ,Raga dee,Sheeba Kalungi, ,Irene Ntale n’abalala ng’okuyingira 20,000 ne 50,000,200,000 ne 2,000,000.\nBukedde atadde bukadde mu kivvulu kya Sheebah\nPhina Mugerwa afunye amuvuganya mu kunyeenya ekiwato


Bukedde Online - Basimudde abafu emisana e Buziga\nBasimudde abafu emisana e Buziga\nCanon Enos Kalule atuuziddwa ku Busabandinkoni...\nPoliisi etaasizza agambibwa okuba ku babbira...\nAbamu Ku batuuze basoose kudduka nga beetegula ekibabu olw’engeri abasajja bano gye baabuuse ku kabangali eyabatutte mu kifo kino.\nPoliisi ng’ekuuma abasimula amalaalo.\nABATUUZE b’e Mawanga Buziga baasattidde abasajja abaabadde babagalidde ensuluulu n’enkumbi bwe baazinzeeko ekitundu kyabwe ne basimula amalaalo agasoba mu 10 emisana ttuku okuggyamu ebisigala!\nBino byabaddewo Lwakutaano mu maka g’omugenzi Ssaalongo Mukasa e Mawanga okumpi ne wooteeri ya Sudhir e Munyonyo. Bino byonna okukolebwa, abasajja bano baabadde bakuumibwa Poliisi kuba kigambibwa ettaka liriko enkaayana.\nWabula oluvannyuma abatuuze baakomyewo okulaba ekyabadde kigenda mu maaso.\nAbamu ku batuuze abakuze mu myaka baagambye nti kyabasusseeko okulaba ebyabadde bigenda mu maaso okulaba abasimula abafu ng’obudde tebunaziba!\nWabula Godfrey Kapalaga omuzukkulu mu maka gano era alina obuyinza ku ttaka lino yategeezezza nti ebyabaddewo yabikoledde mu mateeka oluvannyuma lw’okufuna ekiragiro kya Kkooti Enkulu mu Kampala ekimukkiriza okusengula abafu 14 abaaziikibwaawo.\nWabula ensonda mu kitundu kino zaategeezeza nti okusengula abafu bano, abazukkulu ba Mukasa baamaze kuguza mugagga ekifo kino n’abawa obukwakkulizo okusooka okusengulawo abafu bonna alyoke atuuke nabo ku kutegeeregana okusembayo ku by’ensasula.\nMu bamu ku bafu abaasimuddwa, kwabaddeko ne Stella Nagaya abadde yakaziikibwamu mu myezi mitono egiyise. Ebisigala byapakiddwa ku kabangali ne bitwalibwa e Buikwe.\nBajjo ne Abitex bawawaabidde Poliisi lwa kuyimiriza kivvulu kyabwe


Mundoopere abakozi ba gavumenti abalya enguzi\nAKULIRA akakiiko akalwanyisa enguzi mu maka g'obwapulezidenti, Lt. Col Edith Nakalema asabye abantu okumuloopera abakozi ba gavumenti bonna ebeenyigira mu kulya enguzi.\nNakalema (ku kkono) ng'aliko omuwala gwayogera naye.\nNakalema yabadde ku mukolo ogwategekeddwa ebibiina by'obwannakyewa ebirwanyisa enguzi ogwatuumiddwa ‘'Anti-Corruption Convetion 2020'' n'agamba nti ofiisi ye tesosola mu kika ky'abantu nga bakola emirimu gy'okulwanyisa enguzi.\nOno okwogera bino yabadde addamu okwemugulunya kwe yafuna ng'abantu bagamba nti abamu ku banene n'abakungu ba NRM abenyigira mu kulya enguzi akakiiko kano tekabakwatako wabula Nakalema agambye nti bonna be bamuloopera mu ofiisi ye abanoonyerezzaako era abaliko obujulizi batwalibwa mu kkooti.\nYagambye nti emirundi mingi gyakoze okunoonyereza ku bakungu mu gavumenti ng'abasinga beebamu ku be bayita abanene naye yabakwata oluvannyuma lw'okufuna obujulizi era bangi baasimbibwa mu kkooti n'abamu neb asulako mu kkomera.\nEra yasabye abantu okumuloopera bonna ababafera nga beeyita abakozi mu maka g'obwapulezidenti ne babba mu ngeri ez'enjawulo naddala nga babasaba ssente ku nsonga ez'enjawulo. Yagambye nti ne bwaba mukozi mu kakiiko bamubuulire n'awera nti ssinga afunayo omu ku baakola nabo oyo wakukwatirwawo aggalirwe.\nOlukung'aana luno lwategekeddwa ebibiina ebirwanyisa enguzi okuli ekya Action Aid, Anti-corruption Coalition Uganda, Transparency International n'ebirala era ababikulira baasabye abantu okwenyigira mu kulwanyisa enguzi.\nCissy Kagaba akulira Anti-corruption Coalition yasabye abantu okuloopa bonna ebalya enguzi olwo lwejja okugwaawo mu ggwanga.


Bukedde Online - Omuserikale asse abeebijambiya 2\nOmuserikale asse abeebijambiya 2\nOmulamuzi Kakuru anenyezza abeetuumako ebyobugagga...\nAba SACCO bakooye okubinikibwa amabanja\nEkikomera ababbi we baabatidde. Mu katono ye Kasibante eyabakubye amasasi.\nABABBI baabadde bataano nga bakutte ebijambiya ne makansi ezisala ebyuma ze baakozesezza okusala enzigi. Baawalampye ekikomera e Nansana ne bagwa munda okubba.\nEkikomera baalowoozezza nti kya bagagga abaabulijjo. Tebaategedde nti nnyini kikomera ofiisa wa poliisi omutendeke. Baasaze oluggi ne bayingira ne basiba ebintu ebikalu ne ssente.Ofiisa bwe yategedde nga bamulumbye n’aggyayo emmundu n’abakubamu amasasi ne badduka.\nAmasasi gaakutte babiri abadduse ekiwalazzima ne bafiira ebweru w’ekikomera. Abalala basatu badduse n’omunyago n’okutuusa eggulo poliisi yabadde ekyabayigga. ASP Denis Kasibante nga y’akulira ekibinja kya Field Force Unit (FFU) e Nansana ye yasse ababbi abaamulumbye ku ssaawa 4:00 nga bukya ku Lwomukaaga. Emirambo gyasangiddwa mu kitaba ky’omusaayi ate mu kikomera baabasuuzizza makansi ezisala ebyuma. Emirambo gyatwaliddwa e Mulago.\nAfande Kasibante abeera e Nansana ku luguudo lw’e Nabweru yannyonnyodde nti baasaze ddirisa mwe baayise okuyingira. “Nnabawulidde bali munda ne mmanya nga babbi. Saapapye ku bang’anga. Baabadde n’ebisumuluzo (master keys) bye baakozesezza okuggula oluggi okufulumizaamu ebintu.Baasokedde ku ttivvi gye nnateeka ku kisenge ne bagisumulayo.\nNabawulidde nga boogera ne mmanya ekifo we bali. Baabadde boogerera waggulu nti gwe tulabako tumutemako omutwe. Ekyo bakikozesa okutiisa ababawulira bye boogera.“ Ng’omuserikale omutendeke ate amanyi obulungi enju yange nnafunye ekifo we nsobola okubalumba okubakuba obulungi.\nNabakubyemu amasasi ne badduka okufuluma”, bwe yategeezezza. Yagambye nti okubakuba amasasi yabadde yeetaasa kubanga nabo baabadde n’ebissi. Baatutte ebintu ebikalu ne ssente z’ataayogedde muwendo. Kyokka bwe baafulumye ekikomera, ababiri we baafiiridde. Abalala badduse n’omunyago. Nasser Mugwanya naye abeera mu kikomera kino yagambye nti okuvuga kw’amasasi kwe


Gavumenti eyimirizza enzirukanya y’emirimu mu omukago gw’ebitongole ebirondoola eby’okulonda mu ggwanga ogwa National Election Watch Uganda, ekimanyiddwa nga NEW UGANDA. – CBS FM\nGavumenti eyimirizza enzirukanya y’emirimu mu omukago gw’ebitongole ebirondoola eby’okulonda mu ggwanga ogwa National Election Watch Uganda, ekimanyiddwa nga NEW UGANDA.\nOmukago guno nga gubadde gugatta ebitongole byobwanakyeewa 65, gwatongozebwa nga 10/9/2020 mu Kampala, gavumenti nga eyita mu kitongole ekirungamya ebitongole by’Obwanakyeewa egambye nti omukago guno teguliiwo mu mateeka, kubanga teguwebwanga lukusa kukolera mu Uganda.\nKizuuliddwa nti omukago guno tegulina lukusa kulondoola binaaba mu kalulu akabindabinda omwaaka ogugya, era tegumanyiddwa kakiiko kabyakulonda mu mateeka.\nMungeri yeemu kikakasiddwa nti ebitongole 42 kweebyo 65 ebyawandiisibwa byebiri mu mateeka , songa ebitongole 6 kweebyo byonna tebikyaalina layisinsi ebikkiriza kukolera mu Uganda.\nAyogerera ekitongole ekirondoola ebitongole byobwanakyeewa mu Uganda Patrick Ezaga asinzidde ku Media Centre mu Kampala, nagamba nti kino kikoleddwa okweewala emivuyo egiyinza okubaawo singa ekitongole kino kikkirizibwa okukola, mungeri yeemu naalabula nti ebitongole byonna ebiri mu mukago guno mu bumenyi bw’amateeka byakukangavvulwa.\nEzaga wabula awakanyizza ebibadde bigambibwa nti ekiviiriddeko emirimu mu mukago guno okuyimirizibwa kwekuba nga erinnya lyaagwo lyefanaanyiriza engombo y’Omukulembeze w’ekibiina ki National Unity Platform NUP Robert Kyagulanyi Ssenyamu eya NEW UGANDA.\nKinajjukirwa gyebuvuddeko omukago guno gwakyoomera poliis n’amagye okulumba ekitebe kya NUP e Kamwokya negatwaala ebimu ku biwandiiko byekibiina kino.


Bukedde Online - Abataka balabudde omusika okukomya okwezza ettaka lya bamulekwa\nOmwoleso gw’ebyobulimi n’obulunzi guyinda...\nOwa Mobile Money eyabula yeeraliikirizza...\nABATAKA n’emikwano gy’omugenzi Sekyene e Kanyanya batudde ne balabula omusika we okuyimiriza mbagirawo ekigendererwa ky’okweddiza ettaka lya bamulekwa.\nNkalubo omu ku baana ng’asomera abakulu ekiraamo.\nOmugenzi George William Sekyene yali mutuuze w’omu Lutunda zooni mu munisipaali y’e Kawempe nga yafa mu 2011 omugenzi yaleka Nnamwandu Alice Nassanga nga ye ne bamulekwa be bagugulana n’omusika wa kitaabwe Richard Lumala Mulajje 49, gwe balumirizza nti alina omupango gw’okweddiza ettaka eriweza yiika bbiri n’omusobyo okuli n’amaka g’omugenzi .\nWiiki ewedde bakanyama baasaawa olusuku oluli ku ttaka lino ng’aba famire ne balumiriza Mulajje okuba emabega waakyo.\nWano abataka ne mikwano gy’omugenzi we baasinzidde ne bakuba olukiiko mu maka g’omugenzi ku Lwomukaaga okusala amagezi aganaamalawo obutakkaanya mu famire eno kuba omugenzi yali musajja wa kitiibwa .\nBaategeezezza nti ebikwata ku famire babimanyi ng’era bagenda kufuna olunaku bayite Mulajje abannyonnyole kw’asinziira okwagala okweddiza ettaka ng’ate ekiraamo kiraga yasikira musaayi ng’omugabo gwe kitaawe yagumuwa mulamu obuyinza bw’ettaka n’abulekera Nnamwandu.\nRonald Mugerwa omu ku batuuze yagambye nti singa Nnamwandu yagoba abaana awaka oba n’atunda ku ttaka yandibadde n’omusango ng’era Mulajje yakola nsobi okumutwala mu kkooti e Makindye.\nYagambye nti ekiraamo kirambika bulungi buli nsonga nti yasikira musaayi na kuluhhamya baganda be .\n“Obuvunaanyizibwa bw’omusika si kweddiza buyinza ku byabugagga, alina kubudaabudda banne.”\nSolomon Nkalubo omu ku baana b’omugenzi yasomye ekiraamo kya kitaabwe nga waliwo ne we kigambira nti singa batunda ettaka abakolimidde bafe nga baavu ng’era bazunga.\nYagambye nti bamaze emyaka 6 nga bagugulana n’omusika ng’era oluvannyuma lw’obulumbaganyi baawandiikidde kkooti ye Makindye ebbaluwa gye baawaddeko n’abakulira ebyokwerinda mu Kawempe, “Tusaba bukuumi tukendeeze obunkenke muganda waffe bw’aleese okwagala okusaanyaawo obutaka bwaffe. Kyokka ekyewuunyisa kitaffe yamuwa omugabo gwe ng’omusika” Nkalubo bwe yategeezezza.\nNnamwandu yagambye nti ali mu kutya olw’omusika afuuse ekizibu ng’ayagala atwala ettaka lya bamulekwa.\nYayongeddeko nti omwana ono yamutwala ku poliisi n’amuggulako ebisangosango n’ekigendererwa ky’okumutiisatiisa asobole okupondooka era kati omusango guli mu kkooti e Makindye.


Bukedde Online - 'Semata akaluba nga musumaali'\nEngabi Ensamba ewandukidde mu maanyi\nAba She Cranes bannyogogedde ku Palamenti:...\nOMUTENDESI w’ensambaggere, Bricks Diamond Blain, awaanye Umar Semata nti, “Nnaalabye abazannyi abakaluba ate nga bamanyi kye bakola, ono ayitiridde!” Bino yabyogeredde Lugogo mu jjiimu ng’atendeka Semata, alinze okuttunka ne Piotr Lagodzki, enzaalwa y’e Australia, mu lulwana lw’omusipi gw’ensi yonna ogw’obuzito bwa Light Welter. Olulwana luno olwa nga September 4 ku Hotel Africana, lwe lumu ku ttaano ezitegekeddwa aba Lash Media ne Sipapa Global Entertainment.\nOMUTENDESI w’ensambaggere, Bricks Diamond Blain, awaanye Umar Semata nti, “Nnaalabye abazannyi abakaluba ate nga bamanyi kye bakola, ono ayitiridde!”\nBino yabyogeredde Lugogo mu jjiimu ng’atendeka Semata, alinze okuttunka ne Piotr Lagodzki, enzaalwa y’e Australia, mu lulwana lw’omusipi gw’ensi yonna ogw’obuzito bwa Light Welter. Olulwana luno olwa nga September 4 ku Hotel Africana, lwe lumu ku ttaano ezitegekeddwa aba Lash Media ne Sipapa Global Entertainment.\n“Okuggyako entaanya, siraba Semata bw’akubwa kuba omusajja akaluba nga musumaali ate wa bukodyo bungi. Oyo Omuzungu bw’anaamalako laawundi ebbiri ajja kuba azannye nnyo kuba Semata si mmere!,” Bricks bwe yagasseeko.\nYagambye nti ky’asoose okukola ku Semata kwe kumutereeza embeera ez’obuntu.\n“Okuteeka omuzannyi mu mbeera eno kitegeeza okumusobozesa omubiri gwe okukola ky’aba ayagala. Oyinza okubeea fiiti naye ng’omutima gwagala okukolayo akakodyo naye ng’omubiri tegusobola,” Bricks we yategeezezza n’agamba nti kino kibula nnyo mu bazannyi ba Uganda ate nga n’abatendesi bangi tebabifaako.\nSemata agenda kukwatagana ne Piotr Lagodzki okuva mu Australia nga ataasa engule ya WKF eya Mauthai mu buzito bwa Lt. Welterweight.\nAbalwanyi bonna abagenda okusindana bali mu kubangulwa okw’amaanyi.\n“Tuleese abalwanyi n’okuva mu mawanga amalala okulaga Bannayuganda nti ddala omuzannyo gw’ensambaggere awalala guli ku mutindo gwa waggulu. Mujje mu bungi okuwagira Semata n’abalala nga Sgt. John Tumukunde,” Alice Namatovu owa Lash Media bwe yategeezezza.\n‘Semata akaluba nga musumaali’\nNsobola okufuna olubuto?\nOno ssente z'ekivvulu zamusalidde ki?\nMwewale emivuyo ku valentayini


Obuwumbi 7 bw'akusasanyizibwa ku mazzi e Luwero ne Mukono, Kibuule - Watchdog Uganda\nObuwumbi 7 bw’akusasanyizibwa ku mazzi e Luwero ne Mukono, Kibuule\nGAVUMENTI etaddewo ensimbi z’aUganda obuwumbi 7 nga zino ze zigenda okukozesebwa okutwala amazzi mu bitundu bye byalo ebili mu Disitulikiti okuli Luwero ne Mukono.\nEnteekateeka eno yatongozeddwa Minisita omubeezi ow’amazzi Ronald Kibuule ku kyalo Namasumbi mu ggombolola y’e Kyampisi mu disitulikiti y’e Mukono.\nKibuule yagambye nti amazzi gano gagenda kuva e Busiika mu disitulikiti y’e Luweero gye gagenda okusooka okugabanyizibwa mu byalo eby’enjawulo nga 5 gayite mu Kabuga k’e Namasumbi okugenda ku ssomero lya Namasumbi UMEA S.S.S ewagenda okuzimbibwa ttanka egenda okutereka lita emitwalo 3 olwo nga wano gye gajja okuva okusasaanira ebyalo eby’enjawulo mu muluka gw’e Ntonto mu ggombolola y’e Kyampisi mu disitulikiti y’e Mukono.\nKibuule yagambye nti amazzi gano gaakuwemmenta obuwumbi bw’ensimbi za Uganda musanvu nga zaaweereddwayo African Development Bank.\nKibuule ng’ali n’abakulu abalala okuva mu minisitule y’amazzi n’abakulembeze b’eggombolola y’e Kyampisi basoose kutema vvuunike ku ssomero lya Namasumbi UMEA ewagenda okuzimbibwa ttaka ey’okuterekebwamu amazzi olwo galyoke gasaasaanyizibwe mu byalo eby’enjawulo. Bino byabaddewo ku Lwokutaano.\nOluvannyuma baasisinkanye abatuuze abaabadde bakungaanidde mu katawuni k’e Namasumbi ne babalambulirira kalonda akwata ku nteekateeka z’amazzi gano. Kibuule yagambye nti ono y’omu ku kaweefube ali mu nteekateeka nnamutayiika owa gavumenti ya NRM okulaba ng’abantu mu disitulikiti zonna bafuna amazzi amayonjo.\nAte Ying. Pual Kato okuva mu minisitule yagambye nti amazzi gano gagenda kuba gakolebwako mu bwangu okutuuka mu mwezi gwa June omwaka ogujja nga gajja kuba gaatuuka dda ku bantu.\nPreviousPhotoshopped photo of Kanye West, Kim Kardashian eating rolex steals show\nNext2 batwaliddwa mu ddwaliro nga bataawa mu Kabenje akagudde kuklwe Katosi.\nMukomye okutulugunya abatalina misango, Omutanda ssi musanyufu.\nOw’emyaka 34 atalabanga ku Kitaawe. Anyonyola ennaku gy’ayitamu.


Bukedde Online - Minisita Mukwaya alabudde bassentebe ku nsimbi z'abavubuka\nBayodde 50 abakubira abantu amasimu ne babafera\nTugenda kussa essira ku kulambula amasomer...\nMinisita w’ekikula ky’abantu, emirimu n’enkulaakulana, Janet Mukwaya ng’ali wamu ne ttiimu okuva mu minisitule balambudde ebibiina by’abavubuka ebizze bifuna ensimbi mu nkola ya YLP ssaako eby’abakyala ebyafuna ensimbi ez’okwekulaakulanya eza UWEP.\nMinisita Mukwaya ng'ayogera eri abakulembeze ne bammemba b'ekibiina ky'abakyala ekya Ffenna lye kkubo e Kyampisi. (EKif. Henry Nsubuga)\nBano abatuukidde mu kafubo n’abakozi ba gavumenti ku disitulikiti y’e Mukono ssaako bannabyabufuzi abeeyawuddemu ebibinja ne batandika okutalaaga amagombolola ag’enjawulo ku Lwokubiri.\nEkibinja minisita Mukwaya kye yabaddemu kyatandikidde mu ggombolola y’e Kyampisi ng’eno ssentebe w’eggombolola Ibrahim Kabambwe yatandise na kulaga kunyolwa olw’okuba ng’okuva omwaka gw’eby’ensimbi 2014-2015 enteekateeka ya YLP lwe yayanjulibwa e Mukono, eggombolola enol we yasembayo okuganyulwa mu nteekateeka ng’emyaka egizze giddirira ebibiina by’abavubuka okuva e Kyampisi bizze bisuulibwa mu kasero.\nWabula ono yabadde tannammaliriza ssentebe w’abavubuka ku disitulikiti Abdul Mutesaasira n’amulya ekimu ng’agamba nti ebibiina by’abavubuka ebisinga ebyava mu ggombolola eyo ensimbi byazibulankanya oluvannyuma lw’okuba nga byali bya bantu buntu abaakozesa obukozesa abavubuka abalala okusobola okufunirako ssente.\n“Era nzize nneenyigira butereevu mu kukwata bammemba b’ebibiina ebyo naye nga batutegeeza lunye nga bwe bataafuna ku nsimbi. Eky’ennaku abamu ku baakola olukujjukujju okunyaga ssente bakulembeze bannaffe era kati ne bwe tubayita mu nkiiko tebakyajja,” Mutesaasira bwe yannyonnyodde.\nMinisita Mukwaya nga yeekebejja engatto ezikolebwa ekibiina ky'abakyala ekya Tukolere wamu eky'e Nama. (EKif. Henry Nsubuga)\nNe kalabaalaba w’enteekateeka ya YLP, Sultan Bagalaalina ng’asimbye mu mugongo gwa Mutesaasira yagambye nti ebibiina by’abavubuka ebyasinga okugotaanya enteekateeka by’ebyo ebyasookera ddala okufuna ensimbi mu mwaka 2014-15 bwe byategeeza ng’ensimbi ezo bwe zaabaweebwa ng’akasiimo k’okuwagira ekibiina kya NRM ne pulezidenti Yoweri Museveni.\nBagalaalina yalaze okunyolwa okulaba ng’ebibiina by’abavubuka mu disitulikiti endala okuli Wakiso ne Kampala ebyali bibulankanyizza ensimbi mu ngeri y’emu bbyo bwe baabiteekako amaanyi baagonda ne batandika okusasula naye ng’ab’e Mukono wadde nga babasibyeko ne mu makomera na buli kati bakyeremye.\nKigambibwa nti abamu ku bakulembeze mu bibiina ebyafuna ensimbi ku mulundi ogwo, abamu baazikozesa okwekubako enfuufu, abalala baawasaamu abakazi sso n’abamu okuli abava mu ggombolola y’e Kkoome baazikozesa okugoba ku bipapula ne bagenda ebweru w’eggwanga okukuba ebyeyo.\nYe ssentebe wa disitulikiti y’e Mukono, Andrew Ssenyonga yagalaze okunyolwa okulaba ng’ensimbi ezaali ziweereddwa abavubuka okwekulaakulanya n’okwejja mu bwavu ate bangi ku bano olw’okuzikozesa obubi zaabafuula baavu n’okusinga we baali nga kati ne bwe bakwatibwa ne basibibwa mu makomera tebalina gye bayinza kuziggya.\nWabula ye Mukwaya bano yabaanukudde n’agamba nti tayinza kukkiriza nti ensimbi z’abavubuka zabbibwa era n’abazibulankanya ne basigala nga bayinaayina.\nMinisita Mukwaya ng'alambula ebiyumba by'embizzi e Kyampisi mu pulojekiti z'abakyala. (Ekif. Henry Nsubuga)\n“Ebibiina bino byava ku magombolola nga bassentebe bakakasizza nga bwe biriyo era nti bammemba mwebali, n’abakozi ba gavumenti ku magombolola okuli abasituzi b’embeera n’abaami ab’amagombolola ne bateekako emikono. Sisobola kukkiriza nti ebibiina ebyo byali byampewo. Njagala abakulembeze be bamu batwale obuvunaanyizibwa okunoonya abavubuka abo babanje ssente za gavumenti, bwe kinagaana mmwe mujja okuzisasula,” Mukwaya bwe yategeezezza.\nMukwaya yalambudde okusinga bibiina by’abakyala ebyafuna ensimbi mu nteekateeka ya UWEP ng’era bino byasangiddwa ng’ensimbi bye zaafuna ddala ziriko bye zaakola nga n’abamu bafunvubidde mu kuzisasula.\nMu ggombolola y’e Kyampisi Mukwaya yalambudde ebibiina okuli Ffenna lye kkubo Women’s Group abaagula ttenti n’obutebe nga kati bawola n’ensimbi, Women of Destiny Women’s Group ekirunda embizzi, Tukolere wamu women’s Group ekisangibwa ku kyalo Namubiru mu ggombolola y’e Nama ssaako eky’abavubuka kyokka ekya Misindye Victors Youth Group nga zino kyafuna obukadde 7 ezaali ez’okulunda enkoko.\nSsentebe waakyo, Jonah Buyinza yagambye nti oluvannyuma lw’enkoko okulumbibwa endwadde ne zifa, baasalawo obusente obutono bwe baali bafunye okubuzza mu kulunda embizzi ng’era waakiri zino zirina we zibatuusizza.\nYagambye nti baweza embizzi 37 nga n’ensimbi ze baafuna baakazzaayo obukadde 2.\nMinisita Janet Mukwaya\nMuhangi azzeemu okukaayanira paaka


Omukulembeze wekibiina kya National Unity Platform asuubiza abantu be Busoga okuzaawo ekitiibwa kyekitundu kino ngazaawo amakolero agaali mu kitundu kino nokutereza omusingi gwebyenjigiriza ekitundu kino kwekyaali kiyimiridde byagambye nti byasaanyizibwaawo gavument eno mu ngeri engenderere. – CBS FM\nRobert Kyagulanyi asinzidde mu district ye Mayuge gyakubye olukungaana lwe olusoose olwaleero,naagamba nti Busoga edda nedda yamanyibwanga nnyo nti kitundu kyamakolero agaasangibwanga mu district ye Jinja era abantu baayo baafunanga emirimu, wabula olwaleero amakolero gano gasaanawo kati ekitundu kye Busoga kyekimu kweebyo ebisinga obwaavu mu Uganda.\nKyagulanyi ssentamu awadde ekyokulabirako nti amakolero agaliyo mu kiseera kino naddala ega sukaali, gaganyula bagwiira abantu be Busoga balinga baddu, nga nebikajjo byennyini byebeerimira tebasobola kugereka beeyi yaabyo, abagwiira bannanyini kampuni bebagereka ebeeyi ekisinze okusiba ekitundu kino mu bwaavu obuwunya nokuwunya.\nCue in ………..Kyagulanyi Ssentamu Mayuge\nRobert Kyagulanyi Ssentamu ku byenjigiriza agambye nti Busoga yaali emanyiddwa nnyo nti ekwaata kifo kyakumwanjo nnyo mu byenjigiriza olwamasomera agaali agamaanyi okwaali Namasagali College namalala, Busoga College Mwiiri gagambye nti omutindo gwaagwo gwaagwa mu ngeri egenderere, kyagambye nti olutuula mu ntebbe yomukulembeze weggwanga nga bannansi bamweesize, ekitiibwa kya Busoga mu byenjigiriza kijja kuzibwaawo.\nRobert Kyagulanyi Ssentamu akunze abantu be Busoga, okuvaayo mu bungi bamuyiire akalulu ate bakakuume, naagamba nti alina essuubi ddene nnyo nti singa buli omu alonda ate akalulu nekakuumibwa butiribiri, NRM ejja kubeera mbuyaga ezikunta.\nOno abasabye nti olumala okulonda tebava wabalondedde, babeerewo bakuume akalulu ate beekolemu ttiimu ezigenda okununula akalulu, naagamba nti singa bakwaatira wamu Uganda ejja kukyuusa obukulembeze okuyita mu kalulu ekibadde tekibangawo mu ggwanga okuva lweryaafuna obwetwaaze\nOno mu kiseera kino ayolekedde district ye Iganga gyanaava amalirize ne district Bugiri olwaleero


Calling to Allah's Religion » Emiteeko » Emisomo gyonna » Omuko : 1\nomuwendo gw'ebintu: 16\nTterekero ly'ebitabo bya daawa eby'obwerere ebisomwa n'ebiwulirizibwa n'ebirabwaako(ku vidiyo) mu nnimi ezisukka mu 100 https://islamhouse.com/lg/main\nObusiraamu Ddiini Yamazima\nShk. Yannyonnyola nti obusiraamu bwava eri allah owekitiibwa era nti buli kikwatagana naye kirina kuba kyakitiibwa, era nga ebuna etuukagana nabuli mulembe nekifo\nObusiraamu kyeki ?\nMP3 5 / 5 / 1436 , 24/2/2015\nAmakulu g’omubusiraamu, obutuufu bwakwo, ekifo n’obuluungi bwakwo.\nOkulagira Empisa Ennungi\nYannyonnyola Shk. Mu musomo guno ekifo kyokulagira empisa ennungi mubusiraamu, obukulu, nobulungi bwakwo\nShk. Yannyonnyola mu musomo guno amakulu g’obusiraamu, n’obwenkamu, nayogera ebintu bina ebiraga obwenkamu bweddiini y’obusiraamu\nOBUKULU BWOKULAGIRA EMPISA ENNUNGI N’OKUZIIZA EMPISA EMBI\nShk. Yannyonnyola mu musomo guno amakulu gokulagira empisa ennungi nokuziiza empisa embi, obukulu bwabyo, ekifo kyabyo, n’obulungi bwabwo.\nOmusomesa : ABUDALLAH ALHUDHAL Okuvvuunula : Abdulnoor Ibrahiim Mukisa Okwekenneenya : FAROOQ ABDULNOOR NTANDA\nOmusomo guno gwasomesebwa Dr. Abdallah Al huthairy, eri ba Imaam ne be badua’t e Uganda, era nga yannyonnyola mugwo obukulu bwokkowoola eri Allah, oluvannyuma nayogera ebimu ku bitendo byoyo akawoola eri Allah, nga okwesibirira okumanya kwa sharia, nebikuirikiriza, obuguminkiriza, nokwetikka obuvunanyizibwa, okkozesa amagezi, nokwekwata ku Qur’aan ne sunna, nokwewala enjawukana.\nObusiraamu Diini Nyangu\nYannyonnyola shk. Ebimu kubiraga obwangu bweddiini y’obusiraamu okugeza nga okukkirizaomutambuze okusiibulukuka, n’okumukkiriza okusala kuswalah eze raka’a ennya\nOkulagira Okkola Obulungi N’okuziyiza Empisa Embi\nYannyonnyola Shk Obukulu Bwokulagira Okkola Obuluungi Nokuziyiza Empisa Embi\nAMAKULU G’OKWEKWATA KUBUSIRAAMU, EKIFO NOBUKULU BYAKWO, OBUBONERO N’OBUUFU BWAKWO KUMUNTU.\nOBUSIRAAMU EMPISA ZA’BWO N’AMATEEKA GA’BWO\nOkuvvuunula : Adam Shaaban Waiswa


馬 太 福 音 17 CUVS - Matayo 17 LCB | Biblica América Latina\n馬 太 福 音 17 CUVS - Matayo 17 LCB\n1过 了 六 天 ， 耶 稣 带 着 彼 得 、 雅 各 ， 和 雅 各 的 兄 弟 约 翰 ， 暗 暗 的 上 了 高 山 ，\nCUVS : 馬 太 福 音 17\n1Oluvannyuma lw’ennaku mukaaga Yesu n’atwala Peetero, ne Yakobo ne Yokaana muganda we, n’abalinnyisa ku lusozi oluwanvu. 2 N’afuusibwa nga balaba, amaaso ge ne gamasamasa ng’enjuba n’ebyambalo bye ne byeruka ne byakaayakana. 3 Laba Musa ne Eriya ne balabika, ne boogera ne Yesu.\n4 Peetero n’agamba Yesu nti, “Mukama waffe, nga kya kitalo nnyo ffe okubeera wano! Bw’oba ng’osiimye, nzimbe wano ensiisira ssatu, emu yiyo endala ya Musa n’endala ya Eriya.”\n5 Bwe yali akyayogera ebyo ekire ekimasamasa ne kiva waggulu ne kibabuutikira eddoboozi ne liva mu kire ne ligamba nti, “Ono ye Mwana wange gwe njagala ennyo, era gwe nsanyukira ennyo. Mumuwulirenga.”\n6 Abayigirizwa bwe baakiwulira ne bagwa wansi ne beevuunika nga batidde nnyo. 7 Yesu n’ajja gye bali n’abakwatako n’abagamba nti, “Mugolokoke temutya.” 8 Bwe babbulula amaaso, baalabawo Yesu yekka!\n9 Bwe baali baserengeta olusozi, Yesu n’abakuutira nti, “Ebyo bye mulabye temubibuulirako omuntu n’omu okutuusa Omwana w’Omuntu lw’alimala okuzuukira mu bafu.”\n10 Abayigirizwa ne bamubuuza nti, “Kale lwaki abannyonnyozi b’amateeka bagamba nti, Eriya kimugwanira okumala okujja?”\n11 Yesu n’abaddamu nti, “Weewaawo, Eriya alijja n’azzaawo ebintu byonna. 12 Naye mbagamba nti, Eriya yajja dda, naye tebaamutegeera, era naye ne bamukola buli kye baayagala. Bw’atyo n’Omwana w’Omuntu anaatera okubonyaabonyezebwa.” 13 Awo abayigirizwa be ne bategeera nti yali ayogera ku Yokaana Omubatiza.\n14 Awo bwe yatuuka awaali ekibiina, omusajja n’ajja gy’ali n’afukamira we yali, n’amugamba nti, 15 “Mukama wange, ssaasira mutabani wange, kubanga mulwadde agwa ensimbu, era zimubonyaabonya nnyo kubanga emirundi mingi zimusuula mu muliro ne mu mazzi. 16 Bwe namuleese eri abayigirizwa bo tebasobodde kumuwonya.”\n17 Yesu n’addamu nti, “Mmwe omulembe ogutalina kukkiriza omubi. Ndituusa ddi okubeera nammwe? Ndibagumiikiriza kutuusa ddi? Kale mumundeetere wano.” 18 Yesu n’aboggolera dayimooni, n’ava ku mulenzi, omulenzi n’awona mu kiseera ekyo.\n19 Awo oluvannyuma abayigirizwa ne bajja eri Yesu mu kyama ne bamubuuza nti, “Lwaki ffe tetwasobodde kugoba dayimooni oyo?”\n20 Yesu n’abaddamu nti, “Olw’okukkiriza kwammwe okutono. Kubanga ddala ddala mbagamba nti, bwe muba n’okukkiriza okufaanana ng’akaweke ka kaladaali, mwandiyinzizza okugamba olusozi luno nti, ‘Vvaawo wano,’ era ne luvaawo era tewandibaddewo kye mulemwa. 21 Naye kyokka dayimooni ow’engeri eno tagobeka awatali kusaba na kusiiba.”\n22 Ne bakuŋŋaanira mu Ggaliraaya, Yesu n’abagamba nti, “Omwana w’Omuntu anaatera okuliibwamu olukwe aweebweyo mu mikono gy’abantu 23 abalimutta, kyokka ku lunaku olwokusatu alizuukizibwa.” Abayigirizwa be ne banakuwala nnyo.\n24 Bwe baatuuka e Kaperunawumu abasolooza b’omusolo gwa Yeekaalu babiri ne bajja eri Peetero ne bamubuuza nti, “Mukama wammwe tawa musolo?”\n25 Peetero n’abaddamu nti, “Awa!”\n26 Peetero n’addamu nti, “Basolooza ku bannamawanga.”\nYesu n’amugamba nti, “Kale bannansi bo ba ddembe.” 27 “Naye obutabanyiiza, genda ku nnyanja osuulemu eddobo, ekyennyanja ky’onoosooka okukwasa okyasamye akamwa. Mu kamwa kaakyo onoolabamu esutateri,[a] ozitwale oziweeyo osasule omusolo gwange n’ogugwo.”\n17:27 Esutateri ze nnusu nnya


Bukedde Online - KALOOLI: Omuserikale akuuma obuyonjo mu Kampala\nMuve mu kwogera mukole\nAb'e Buvuma bekalakaasizza lwa kubatundir...\nKALOOLI, ebinyonyi ebikung’aanira mu bitundu bya Kampala ebitali bimu naddala okuliraana ebifo omusuulwa kasasiro n’ewabeera ebyokulya nga Lufula biyinza okuba nga byakutama olw’enfanaana yaabyo\nKALOOLI, ebinyonyi ebikung’aanira mu bitundu bya Kampala ebitali bimu naddala okuliraana ebifo omusuulwa kasasiro n’ewabeera ebyokulya nga Lufula biyinza okuba nga byakutama olw’enfanaana yaabyo n’okumala gasuula kalimbwe naye mwattu gye mikwano gyo egisinga egikuyambye okukuumira Kampala ng’akyalimu akamoozoola!\nGgwe gy’ocafuwaliza ekibuga ng’omala gasuula kasasiro, amagumba g’engege n’ennyama, zo Kalooli zikeera ku mulimu gwa kubiyoola nga bwe zibibwebwena era n’omala okeera enkya n’ozitta zonna oyinza okwewuunya ng’ekivundu kye zibadde zikutaaasaako okiggyeemu ndwadde.\nKy’ova olaba nga Bannakampala bangi abatamanyi mugaso gwa binyonyi bino ebyasenga mu Kampala okuva mu myaka gya 1918 obasanga bakubagana empawa ng’abasinga beevuma obucaafu bwabyo omuli okumansamansa kalimbwe ku makooti nga batambula oba nga bawummuddeko wansi w’emiti mwe zeegiriisiza n’okujamawaza amammotoka gaabwe.\nOkusingako ku Kamunye oba ebinyonyi ebirala ebigwa mu ttuluba ery’ebirya ebintu ebivunduvundu oba amagumba, Kalooli ye kalonda gw’alya tamubbirira atambula kyere ka wabeerewo abantu .\nKALOOLI ERYA KKIRO ZA KASASIRO\nBBIRI OLUNAKU Okunoonyereza okuzze kukolebwa ebitongole ebitali bimu omuli n’eky’ebyobutonde bw’ensi ekya Nature Uganda, kizuuse nti Kalooli y’omu ku baserikale abayambye ennyo Kampala obutassa bantu kivundu ky’ebicaafu ebimala gasuulibwa okuva ku mbwa enfu okutuuka ku kasasiro amala gamansibwa.\nOkumanya ssebusa wa Kalooli tawena,terina ky’eyisa kasita esobola okukisussa omumiro kibeera kiwedde kubanga kizuuliddwa nti erina asidi mu lubuto asobola okumulungula buli ky’ebeera eridde. Buli kicaafu ky’oyinza okulowoozaako, Kalooli olukikubako\nemmunye emira bumizi ate olw’obutwa bw’etuulidde mu mubiri yo ne bw’ebeera efudde toligisanga nti evunze envunyu zigiridde; tevaamu kivundu wabula ekala bukazi! Okusinziira ku Dr. Archilles Byaruhanga akulira Nature Uganda, Kalooli emu esobola okulya kasasiro azitowa kkiro bbiri .\nKino kitegeeza nti Kampala abalirirwamu Kalooli 10,000 ziyamba okuyoolawo kasasiro aweza kkiro emitwalo ebiri olunaku, ze ttaani 20 ebinyonyi bino ze bitaasa ekitongole kya KCCA buli lunaku.\nOyinza okugattamu n’olaba ssente mmeka ezandibadde zisaasaanyizibwa aba KCCA buli lunaku ku ttaani 20 ng’ate nazo zivudde mu nsawo yo! Kalooli okuzaagala oba obutazaagala kizuuse nti za mugaso buli muntu ayagala obuyonjo n’obutonde bw’ensi ye okusigalawo ze yandibadde afuba okukuuma.\nJjuuzi mu January w’omwaka guno aba yunivasite e Makerere abaabuzaabuziddwa abayizi abamu abaagambye nti zibamazeeko emirembe ne baziwa obutwa ne battako 50 kaabuze kata batwalibwe mu kkomera nga babalanga okutta ‘Nampala’ w’obuyonjo era wadde baasimatuse ekkomera ebivumo bye babuuse nabyo bakyabitenda.\nUGANDA Y’ESINZA KALOOLI MU AFRIKA\nMu biseera Kampala w’abeeredde omucafu ennyo ng’aba KCCA tebeefi irayo, Kalooli abadde akwatirira ng’alwanyisa obucaafu kubanga ye alya buli kantu k’asanga kasuuliddwa.\nKalooli teziri mu Kampala wokka wabula n’ebitundu by’eggwanga ebirala naddala ebibuga n’emyalo omuli Ggaba, Busaabala gattako ebifo ebirala awasalirwa ebisolo wonna mu ggwanga n’ewasuulibwa ebisaaniko ng’e Kiteezi KCCA gy’etwala kasasiro ava mu Kampala.\nKu lukalu lwa Afrika, Uganda y’esinga okubeeramu Kalooli era ekitongole ky’ebyobutonde bw’ensi kyazissa dda ku lukalala lw’ebinyonyi abalambuzi abettanira Uganda bye bateekeddwa obutasubwa kwerabirako.\nMu Kampala, Kalooli zisinga kusangibwa ku kitebe kya KCCA ekisangibwa ku City Hall; Sheraton, Serena Hotel, ekibangirizi kya konsitityusoni, mu Lufula ne ku mwalo e Munyonyo n’e Makerere ku yunivasite.\nOno ye muninkini wa Mbalire?\nAla... naye Shamim kiki ky'oliko!\n'Engatto tezinnemya kukoona ddansi!'


Bukedde Online - Aba Red Cross ne KCCA bayonjezza ebyalo mu Nakawa\nGavt. ekkirizza Masaka okufuuka City mu 2021\nAkakiiko k'ettaka kakunyizza aba bbanka ya...\nBano olumalirizza okuyonja basomesezza abatuuze ku ngeri y’okukuumamu obuyonjo basobole okwewala endwadde era wano ab’ekitongole kya KCCA we babalabulidde okwewala okumansa kasasiro ne kazambi mu myala.\nAba Red Cross n'abaana b'amasomero nga balongoosa akabuga k'e Kinnawattaka.\nAB'EKITONGOLE kya Red Cross ettabi ly'e Nakawa nga bali wamu n'aba KCCA bayonjezza ebyalo mu Divizoni y'e Nakawa ebibadde mu mbeera embi nga kasasiro n'emyala egibooze binaatera kutuuka mu mayumba.\nBano nga bakulembeddwaamu Kenneth Kategaya akulira Red Cross ettabi ly'e Nakawa bayonjeza ebyalo okuli Kinnawattaka, Kago ne Mbuya nga bino bibadde bifumbekeddemu kasasiro n'obujama obususse ekyavaako n'okulumbibwa kkolera mu mwezi gwa May omwaka oguwedde mu zooni y'e Katoogo.\nKategaya ategeezezza nti baasazeewo okukwatagana ne KCCA nga bayita mu kampeyini yaayo eya ‘Weyonje' ne bakwatagana n'amasomero g'omu kitundu wamu n'abakulembeze b'ebyalo bino okuyonja ebitundu bino nga bayoola kasasiro abadde afumbekedde ku makubo ne mu myala kwosa okweera obubuga okusobola okutangira endwadde eziva ku bujama kubanga ebitundu bye bayonjezza bye bimu ku bisinga okubeera ebijama mu Divizoni y'e Nakawa ate nga n'omugotteko mungi.\nBano olumalirizza okuyonja basomesezza abatuuze ku ngeri y'okukuumamu obuyonjo basobole okwewala endwadde era wano ab'ekitongole kya KCCA we babalabulidde okwewala okumansa kasasiro buli we basanze kw'ossa n'okumansa kazambi mu myala ne bategeeza nti anaakwatibwa ng'akikola waakuvunaanibwa .\nTonny Kavuma Ssentebe wa Kago Zooni ategeezezza nga mu kitundu kino bwe balina ekizibu ky'omugotteko ng'amayumba amangi nga n'abamu bazimba ne bamalayo poloti zaabwe ne batasigazaawo we basima kaabuyonjo nga bano be bamu abamansa kazambi buli we basanze nga n'abamu bafulumira mu bulobo ne mu buveera we buziba ne babinyugunya mu myala. Ayongeddeko ng'ebimotoka bya KCCA ebya kasasiro we bikoma ku kkubo nga tebikkirira wansi mu batuuze ekibaleetera okumuyiwa mu myala ne mu makubo olw'okubulwa gy ebamukungaanyiza ebimotoka bino okumukima n'asaba ab'ekitongole okubalowoozaako mu nsonga eno.\nOmuliro gusaanyizzaawo ebibanda e Bunnamwaya\nHaji acwanidde ku poliisi nga muganzi we agabye bbebi ewâ€™omusajja omulala


Abamu ku baamulumirizza kuliko; Glades Nanoze 29 ow’e Mpererwe, Rachael Muyoka 30 ow’e Sseguku, Evelyn Nanvule 26 ow’e Kawempe Ttula n’abalala baategeezezza nti, nga bamaze okutegeera nti, Bamugahare ababbye baamuloopa ku poliisi y’e Kawempe kyokka n’akozesa owa poliisi mayinja asatu gwe yagamba nti muganda we n’ayimbulwa ng’akakasizza okusasula abamubanja n’atakikola. Nanoze yategeezezza nti, mu August w’omwaka oguwedde waliwo eyamuyunga ku Bamugahare okumufunira omulimu mu America nga yamusaba ssente obukadde 400,000/- .\nYagambye olw’okuba baali bamukakasizza omulimu gumulinze n’atunda poloti ye e Mityana n’amuwa ssente. Yayongeddeko nti baali baakugenda nga August 15, bwe zatuuka n’atandika okubabuzaabuzza nti, balindeko kuba okufuna Viza ya America si kyangu nga wano abamu baamukwata ne bamutwala ku poliisi n’akola endagaano n’akkiriza okubasasula nga kati abamu abamubanja abatiisatiisa nga bw’agenda okubatuusako obulabe singa bagenda mu maaso n’ensonga.\nBARUGAHARE AYOGEDDE Bamugahare yasoose kuba mukambwe oluvannyuma yategeezezza nti, kituufu abantu yabaggyako ssente naye waliwo omusumba Geofrey Baliddwa Bambala ow’ekkanisa ya Double Happiness e Mukono gwe yazitwalinga nga y’alina okukwatibwa\nOWA POLIISI GWE BALUMIRIZZA AYOGEDDE\nASP Herbert Mukuza akolera ku poliisi y’e Nalumunyyategeezezza Bukedde ku ssimu nti, Bamugahare amulinako oluganda naye tekitegeezza nti alina okutwalira amateeka mu ngalo, yagambye nti Bamugahare ng’amaze okufuna ebizibu yamutegeezzako ne boogera n’abamubanja n’asuubizza okubasasula ng’ensonga zaali ku poliisi y’e Kawempe eyamuwa akakalu


Bukedde Online - Leero mu mboozi yaffe n'omukenkufu tukuleetedde engeri gy'oyinza okukola ssaabuuni mu bikoola by'amapapaali n'okugoba embalabe\nLeero mu mboozi yaffe n'omukenkufu tukuleetedde engeri gy'oyinza okukola ssaabuuni mu bikoola by'amapapaali n'okugoba embalabe\nOmubbi awaddeyo emmundu gye beeyambisa okubba...\nNga bwe baagikutteko naffe tuwe Federo -...\nAdded 27th December 2017\nPolof.Nyanzi Julius owa Julius Nyanzi owa Prof bioresearch\nAbantu ebbanga lyonna babadde banyooma ebikola by’amapaapaali ne beerabira nti bajjajjaffe obugunjufu bwabwe baabulagiranga mu bikoola by’amapaapaali. Abangereza we baaberera mu butiti nga tebanaaba ne bafuna obulwadde bwa kawumpuli ne bubatta okubamalawo mu kyasa kya 15, ate bajjaja ffe bo baali bategedde ku bikoola by’amapaapaali. Baabyozesanga engoye okugoba obucaafu, okunaaba kuba bikola ekyovu omuntu n’abikozesa n’asobola okweyonja ate nga takoseddwa.\nEbikoola by’amapaapaali bikomyewo mu kyasa kino nti tusobola okubikolamu sabbuuni kuba tufunye embeera mu biseera bino nti sabbuuni gwe tukozesa ennaku zino ow’okwoza n’okukuuta tumukozesa okunaaba ekikyamu, kuba akakanyaza olususu. Ono alimu ekirungo kya ‘Caustic soda’ ekyokya olususu ne kirukaddiya.\nOsanga omukyala ava okwoza engoye naye ng’engalo zonna zisiridde n’okukakannyala.\nKOLA EVVU MU BIKOOLA BY’AMAPAAPAALI\nKaza ebikoola by’amapaapaali obyokye muveemu evvu lye tufumba ne butto ava mu nnazi, netugattamu n’evvu eriva mu kisubi ky’amajaani ne tutereka sabbuuni ono okumala emyezi mukaaga n’akola sabbuuni w’ekiddugavu ow’ettunzi ku katale k’ensi yonna. Mu Amerika, oyo sabbuuni gwe bakozesa kubanga bo tebakozesa kintu kyonna kirimu biragalalagala.\nTulina okukkiriza mu ssaayansi nti, ekintu kyonna ky’oteeka ku lususu lwo oteekeddwa okuba ng’osobola n’okukirya, ky’otolya tokissanga ku lususu lwo kuba gwe mumwa ogusingayo obunene, ky’ova olaba ng’obutwa bukuyingira mangu ekiraga nti olususu lulimu obutuli obuyitamu entuuyo okufulumya obucaafu obuva mu musaayi ggwaffe. Mu mbeera eyo tulina okukozesa ebintu by’obutonde.\nAlina amapaapaali, ofunye omukisa okukolamu sabbuuni ow’obutonde agenda okuyamba abantu abalina ebizibu by’ensusu nga embalabe, kuba z’ezisinga okutawaanya abantu ennaku zino.\nSabbuuni ono alimu ekirungo kya ‘Saponin’ ekiyamba okutta obuwuka bwonna obuleeta embalabe, ate nga takakanyaza lususu kuba talina bbugumu lisobola kwokya lususu\nSabbuuni ono osobola n’okumusenyesa kubanga wa ‘alkaline’. Tulina obuzibu nti ‘fluoride’ ekirungo ekissibwa mu ddagala ly’amannyo kiwomoggodde ebituli mu mannyo g’abantu ne bafuna obuzibu mu kulya ebinnyogoga oba ebyokya, kuba buli kiseera amannyo gaba gabaluma nga n’oluusi bagaayamu katono nga bamira okukkakkana ng’embuto zeesibye.\nOsobola okukozesa sabbuuni ono n’oyambibwa okuggyamu asidi yenna ayokya amannyo, ‘fluoride’ yenna n’omwozaamu n’amannyo ne gasigala nga malamu. Ensi nga Nigeria bafunye mu sabbuuni ono era bo bamuyita ‘Dudu soap’ nga waliwo ne kkampuni ezaagezaako okukozesa erinnya lya ‘Dudu’ nga bakiggya mu bikoola by’amapaapaali.\nMu Amerika mu katale ka AGOA aba Nigeria bafuna ssente mpitirivu kuba kye kimu ku bintu bye bakyasinze okutunda ebweru w’eggwanga lyabwe.\nKu baana abawere, abayamba ku lususu. Bw’omuggya ku kyogero musse ku sabbuuni avudde mu mapaapaali. Ayamba okuweweeza olususu n’atayokebwa pampa, aziyiza okubutuka, agonza olususu.\nSsabbuuni akoleddwa mu bikoola by'amapapaali\nEri omusajja amwedde ebirevu, siigako ebyovu okuva mu bikoola by’amapaapaali obutafuna butulututtu n’obuzimba. Ne bw’oba ogenda kusala ekirevu osobola okumusoosaako.\nKu bakyala, abayamba okulwanyisa kandida n’okuleka obuwuka obwetaagibwa nga bulamu mu bitundu byekyama.\nKu kaabuvubuka, mukube mu nkwawa ogobe olusu ate akola ng’akawoowo. l Aziyiza olusus okukaddiwa n’olabika bulungi.\nKu bisolo ebiwunya nga embwa ne kkapa, binaaze sabbuuni w’amapaapaali bisigale nga biwunya bulungi ate nga tebikoseddwa. l Abalina binnamakula, sabbuuni ono abayamba.\nAbafuna ebiba ng’awamu beeru ate awalala baddugavu abayamba okutereera.\nAkola ng’ebizigo naddala ku balina ensusu ezikala n’azirekamu ka butto kuba tayokya lususu. l Abakooye ennyo, akkakkanya ebirowoozo kuba akuweweeza.\nOsobola okukolamu ebigimusa, mulimu ekirungo kya ‘magnesium’ ekigoba ebiwuka ate ne kikola ng’ekigimusa kuba ebikoola birimu ekirungo kya ‘Saponin’ ekiremesa ebiwuka okulya.\nFuna ebikoola obikaze, obyokye ofunemu ensaano. Tabula kkiro emu ey’ensaano mu liita z’amazzi 20 ofuuyire ebirime. Bitaasa nnyo ennyaanya ng’ogasse ebikoola by’ennyaanya n’eby’amapaapaali.\nLino ly’eddagala eriyamba ku kuwotoka kw’ennyaanya ne ‘Blight’ ne bakitiiriya zonna ezikosa ennyaanya.\nAsobola okukola nga sabbuuni anaaza mu nviiri. l Ayamba ne ku mubiri ogusiiwa. Omukenkufu Nyanzi asangibwa ku Equatorial Mall, edduuka nnamba 152 mu Kampala. Mufune ku 0702061652 / 0779519652.\nLeero mu mboozi y'omukenkufu tukulaze engeri gy'oyinza okukozesa sabbuuni w’amapaapaali okulwanyisa obukadde n’okugoba binnamakula\nNewumbe ekyama yakizuula mu mabanda mw’akola ebizigo n’afuna ssente\nOkulima ebimuli kwamponya okunoonya emirimu


Bukedde Online - Aba DP balabudde ku banafuya ‘People Power\nAba DP balabudde ku banafuya ‘People Power\nEngeri gy’ogunjula omwana nga tokozesezza...\nAba DP mu lukuηηaana.Wakati ye Ssentebe Nyanzi, ku kkono ye Wakayima Musoke, Peter Ssempijja ate owookubiri ku ddyo ye Amudan.\nABA DP balabudde ku bantu abalowooza nti bayinza okuwugula ekisinde kya PEOPLE POWER ne bakinafuya nga bayita mu kukiwandiisa n’okukyogerera ebitali bituufu nti beerimba.\nBagambye nti kyasimbula dda tewali akyasobola kukikomako wadde akikulembedde Bobi Wine bagezaako okumusimbira ekkuuli naye takyadda mabega. Baalangiridde nti bagenda mu maaso n’okukuba enkuηηaana ez’enjawulo mu bitundu ebyenjawulo nga bwe bannyonnyola abantu okutegeera obulungi ebigambo ebikozesebwa mu kisinde kino.\nKu Ssande (leero) aba DP mu kisinde kino baakubye olukuη− ηaana e Nateete olwategekeddwa agenda okwesimbawo ku bwakansala ku disitulikiti ya Kampala, Peter Ssempijja okumpi n’akatale k’e Nateete ne bategeeza abavubuka nti ekisinde kirina ebigambo eby’enjawulo ebikozesebwa nga ‘okwebeereramu’ abantu bye bateekeddwa okumanya.\nOmukwanaganya w’ekisinde kino mu Kampala n’emiriraano era muganda wa Bobi Wine, ayitibwa Fred Nyanzi yabadde ne banne okuli eyali omubaka w’e Nansana mu Palamenti Wakayima Musoke, Amudan Ssemugoma n’abakulembeze ba DP ab’enjawulo mu Lubaga. Nyanzi yagambye nti yeewuunya abalowooza nti basobola okuzikiriza oluyiira lwa ‘People Power’ olwakolerezebwa edda.\nAte Wakayima Musoke yagambye abavubuka nti bo bennyini beebeereremu era okulonda okujja okwa 2021 , bakwetegekedde nti bateekwa okukolawo eky’enjawulo. Ate Ssempijja yagambye nti ebitundu eby’enjawulo nga Nateete ne Lubaga wonna bakimanyi nti DP tesobola kuwangulwa kubanga abantu bamanyi ebirungi ebiri mu nkola y’amazima n’obwenkanya.


Tujja kulwana, Abavubuka ba FDC baweze okufafagana n’abaPeople Power abalumba Besigye – Watchdog Uganda\nTujja kulwana, Abavubuka ba FDC baweze okufafagana n’abaPeople Power abalumba Besigye\nin Luganda, Politics, Politics\nBobi Wine ne Besigye abagenda okulwanya abavubuka\nABAKULEMBEZE b’abavubuka mu kibiina kya FDC baweze nga bwe bagenda okufafagana n’abekiwayi kya People Power nga bagamba nti bakooye ejoogo lyabwe nga kwotadde n’okulumbanga omukulembeze w’ekibiina kyabwe.\n“Ekyamazima tukooye abavubuka bano abayaaye, era tumaze okubategeera bonna gye bava n’ababatuma, naye tugenda kubakolako kubanga naffe kye bakola tukitegeera bulungi, ate ffe twakisookamu” Sulaiman Ssali Kisaka omu ku bakulembeze ku lukiiko olukulembera abavubuka mu FDC bwe yagambye nga asinziira ku BBS Telefayina y’obwakabaka bwa Buganda bwe yabadde ku emu ku Pulogulaamu y’eby’obufuzi.\nSsali yagambye nti bamaze akabanga akawerako nga beekkaanya engeri abavubuka bano gye bakolamu effujjo ku bakulembeze ab’enjawulo, era nategeeza nti bwe baalumba Dr. Besigye ku Bulange ssi gwe mulundi ogwali gusoose, agamba nti ogwo gwali gw’akusatu nga ogw’asooka baalumba Besigye mu makaage agasangibwa e Kasangati mu Wakiso ne bamukolako effujjo, saako ne Katwe.\n“Twasooka kulowooza nti baali ba NRM era twabalwanyisa tumanyi batumiddwa kibiina ekiri mu buyinza, naye twagenze okwekkeneenya engeri gye balabikamu twakizudde nti beebamu abazze bakkola effujjo ku Besigye buli gyaba alaze.\nAbavubuka bano bafanagana mu mbeera zaabwe abamu baba batwakadde amaaso ekilowoozebwa nti baba baliko ebitamiiza bye baba bakozesezza, baba abalanze enviiri nga bakambwe nnyo era nga kw’otadde n’okuwumula amatu ne bateekamu ebyuma.\nNaye tubalabula kubanga bwe tunabakwatako zijja kudda okunywa, kubanga naffe tuli batendeke ekimala okusoboala okwanganga omuntu yenna anaddamu okulumba Omukulembeze we kibiina kyaffe.\nOlaba tulwanyisa ba NRM abalina ne mmundu ezibakuuma kati bano abeeyita aba People Power bajja kututegeera akatufaamu” Ssali bwe yagambye.\nGye buvuddeko abavubuka baalumba Co. Dr. Kiiza Besigye mu luggya lwa Bulange bwe yali ava mu emu ku Pulogulaamu z’eby’obufuzi ku leediyo ya cbs ne bamutegeeza nga bwe baamukoowa okwesimbawo alekere Kyagulanyi yaaba avuganya Museveni ekintu ab’oludda oluvuganya Gavumenti kye bavumirira ennyo.\nWabula Omukulembeze we kisinde kya People Power Robert Kyagulanyi Ssentamu era nga ye Mubaka wa Kyadondo East mu Palimenti yavaayo n’avumirira ekikolwa kino kye yagamba nti tekyali kya bugunjufu.\n25th May 2019 at 12:09\nBuhweju County Member of Parliament Francis Mwijukye, was on Friday elected unopposed as commissioner representing the opposition Forum for Democratic...\n24th May 2019 at 17:49\nNandala Mafabi, the Forum for Democratic Change (FDC) Secretary General has asked Democratic Party (DP) President Norbert Mao to stop...\n24th May 2019 at 17:46\nMUNNAMAWULIRE wa Vision Group Amon Mukasa asimattuse okuttibwa abakozi b'omuyindi Madhvani bw'abadde agenze okusaka amawulire ku kyalo Bugambo mu Gombolola...\nABANTU ab'enjawulo olunaku lw'okuna wiiki eno baatandise okwebuuza ebibuuzo eby'enjawulo saako n'okwemulugunya ku mikutu gy'amawulire ne ku mitimbagano nga bagamba...\n24th May 2019 at 13:20\nThe national coordinator of the newly formed Alliance for National Transformation (ANT), Gen. Mugisha Muntu has said he is very...\nPICTORIAL: When Jinja hosted fun-filled Fish Festival\n5th December 2018 at 12:11\n27th October 2016 at 15:00


Bukedde Online - ‘Nakungu yaggyamu olubuto lwa Kasiwukira’\n‘Nakungu yaggyamu olubuto lwa Kasiwukira’\nOmukulembeze wa S. Korea alina bakomando...\nMbega wa poliisi SP Prossy Namukasa akolera ku kitebe kya bambega e Kibuli mu ofiisi enoonyereza ku bukenuzi n’obuli bw’enguzi ye yaggya sitaatimenti ku Sandra Nakungu ng’omulimu gwe gwabadde gwakunnyonnyola kkooti Nakungu bye yambuulira nga yakakwatibwa omwabadde n’ensonga y’okumufunyisa olubuto\nEron Mpoza (omusika wa Kasiwukira ng’ayogera ne nnyina Sarah Nabikolo\nOLUDDA oluwaabi mu musango gw’okutta Eria Ssebunya Bugembe eyali amanyiddwa nga Kasiwukira luleese omujulizi owa 21, n’ategeeza kkooti nti, Kasiwukira yali muganzi wa mulamu we Sandra Nakungu era yamufunyisaako olubuto ne baluggyamu.\nOno yeegasse ku bajulizi abalala abazze balumiriza nnamwandu Sarah Nabikolo, muganda we Sandra Nakungu n’owa poliisi Jaden Ashiraf nti be batta omugenzi.\nMbega wa poliisi SP Prossy Namukasa akolera ku kitebe kya bambega e Kibuli mu ofiisi enoonyereza ku bukenuzi n’obuli bw’enguzi ye yaggya sitaatimenti ku Sandra Nakungu ng’omulimu gwe gwabadde gwakunnyonnyola kkooti Nakungu bye yambuulira nga yakakwatibwa omwabadde n’ensonga y’okumufunyisa olubuto era byatambudde bwe biti.\nOmugenzi Kasiwukira bweyali ku mbaga ye ne Nabikolo\nGavumenti: Kiki ky’oyinza okubuulira kkooti ku musango guno;\nNamukasa: Nga November 25, 2014 amyuka akulira bambega ba poliisi mu ggwanga, Geoffrey Musana yampita n’ampa obuvunaanyizibwa bw’okuggya sitaatimenti ku omu ku bavunaanibwa mu musango ogw’okutta Kasiwukira era n’ansindika mu ofiisi ekola ku misango gy’obutemu okukwatagana neyali agikulira mu budde obwo SP Mark Odong ng’eno gyenasanga Sandra Nakungu avunaanibwa kati .\nGavumenti: Ebyo nga biwedde kiki ekyaddako?\nNamukasa: Nakungu bwe baamuleeta mu ofiisi yange namweyanjulira naye ne yeeyanjula ne mmusomera omusango ogwali gumugguddwaako ogw’okutta Kasiwukira ne mubuuza oba agutegedde n’akkiriza era ffembi ne tuteeka omukono ku kukiwandiiko okukakasa nti ategedde omusango.\nGavumenti: Ebyo ng’obimaze waddako ki?\nNamukasa: Nagamba Nakungu okukola sitaatimenti era yangamba nti waakugikola mu Luganda kuba teyagenda wala mu byokusoma kwe kutandika okwogera nga bwe mpandiika.\nGavumenti: Ye Nakungu yali mu mbeera ki era kiki kye yakugamba mu sitaatimenti ye?\nNamukasa: Okutwaliza awamu teyali mu mbeera mbi kuba yali mukkakkamu nga taliiko lubale yadde ekinubule kyonna. Nakungu yangamba nti wa myaka 34 era yakolerako Kasiwukira mu wooteeri ye emanyiddwa nga SEB Hotel e Muyenga ng’alongoosa. Mu sitetimenti Nakungu yagamba nti Kasiwukira yamufunyisaako olubuto kyokka bwe yabuulirako kizibwe we era mukyala wa Kasiwukira Sarah Nabikolo n’amuwa amagezi aluggyemu kye yakola. Mbu Nabikolo yalumba bba Kasiwukira n’abimutegeeza kyokka Kasiwukira n’amutabukira (Nakungu) n’amugoba ku mulimu awaka kwe kusalawo okuddukira ewa muganda we omulala Marble Nabikolo.\nNti Nakungu yalina paakingi e Nsambya gye yatandika okukoleramu naye nga tevaamu ssente kwe kusalawo okwenyigira mu kusuubula amata ng’akwataganye n’Abayindi mu Industrial Area kyokka emmotoka mwe yali atambuliza amata n’efuna akabenje e Kammengo n’etwalibwa ku poliisi. Kuno yagattako nti yalina emmotoka kika kya Nadia UAU 120K gye yatunda ku bukadde 15 n’ayongera mu bizinensi y’amata n’agulako n’emmotoka endala Pajero nnamba UAE 018A nayo n’agitunda nga October 16 2014 ku bukadde 4.\nNamukasa yagambye nti, Nakungu yamutegeeza nti Jaden (bwe bavunaanibwa) yali muganzi we era baali batera okukyakala bombi wabula yamusuulawo ng’alaba talina gyamutwala era Jaden ye yamukubira essimu ng’amuyita poliisi okumukwata.\nNti Nakungu mu sitaatimenti ye, yeegaana okuba mu lukwe lw’okutta Kasiwukira era n’agamba nti obutakwatagana bwe ne Kasiwukira ssaako n’emmotoka Pajero kwe basinziira okugamba nti yali mu lukwe lw’okutta. Omusango guddaamu okuwulira leero.


Olubereberye 35 LBR - Katonda n'agamba Yakobo nti, - Bible Search\nOlubereberye 34 Olubereberye 36\n1Katonda n'agamba Yakobo nti, “Golokoka, oyambuke e Beseri, gye nnakulabikira ng'odduka mugandawo Esawu, otuule eyo onzimbire ekyoto.”- 2Yakobo n'alyoka agamba ab'omu nnyumba ye n'abo bonna abaali naye nti, “Muggyeewo bakatonda abalala abali mu mmwe, mwetukuze, mukyuse ebyambalo byammwe, mwambale ebitukula;- 3tusituke twambuke e Beseri; nange ndizimbira eyo Katonda ekyoto, eyannyamba, mu biseera ebizibu, era eyabanga nange mu kkubo lye natambuliramu.”- 4Ne bawa Yakobo bakatonda abalala bonna be baalina n'empeta ezaali ku matu gaabwe; Yakobo n'abiziika wansi w'omuti omwera, ogwali mu Sekemu.- 5Ne batambula, entiisa ennene n'ekwata ab'omu bibuga ebibeetoolodde, ne batabawondera.- 6Awo Yakobo n'abantu bonna abaali naye, ne batuuka e Luzzi, ye Beseri ekiri mu nsi ya Kanani. 7- N'azimba eyo ekyoto, ekifo ekyo n'akituuma Erubeseri,+ kubanga eyo Katonda gye yamulabikira bwe yali ng'adduka Esawu muganda we. 8Debola, omulezi wa Lebbeeka n'afa, ne bamuziika emmanga wa Beseri wansi w'omwera; ne bagutuuma erinnya Alooninakusi.+ -\n9Katonda n'alabikira nate Yakobo, bwe yava mu Padanalaamu, n'amuwa omukisa.- 10Katonda n'amugamba nti, “Erinnya lyo ggwe Yakobo; naye okuva kati tokyayitibwa Yakobo, naye Isiraeri lye linaabanga erinnya lyo.” N'amutuuma erinnya Isiraeri.- 11Katonda n'amugamba nti, “Nze Katonda Omuyinza w'ebintu byonna; oyale era weeyongerenga; eggwanga n'ekibiina eky'amawanga biriva mu ggwe, ne bakabaka baliva mu ntumbwe zo;- 12n'ensi gye nnawa Ibulayimu ne Isaaka, ndigikuwa ggwe, n'ezzadde lyo eririddawo.” 13Katonda n'ava awali Yakobo,- 14Yakobo n'asimba empagi ey'amayinja mu kifo Katonda mwe yayogerera naye, n'agifukako ekiweebwayo eky'okunywa n'amafuta.- 15Yakobo n'atuuma ekifo ekyo erinnya lyakyo Beseri.-\nOkufa kwa Laakeeri\n16Awo Yakobo n'ab'omu nnyumba ye ne bava e Beseri ne batambula; baali babulako katono okutuuka mu Efulasi; ebiseera bya Laakeeri eby'okuzaala ne bituuka, n'alumwa nnyo. 17Awo olwatuuka, bwe yali alumwa nnyo, omuzaalisa n'amugamba nti, “Totya; kubanga kaakano onoozaala omwana ow'obulenzi omulala.”- 18Awo olwatuuka, bwe yali anaatera okufa, n'atuuma omwana we erinnya Benoni,+ naye kitaawe n'amutuuma Benyamini.+ 19Laakeeri n'afa, ne bamuziika ku mabbali g'ekkubo erigenda e Efulasi, ye Besirekemu.- 20Yakobo n'asimba empagi ku malaalo ge; eyo ye mpagi ey'amalaalo ga Laakeeri ne leero.- 21Isiraeri ne yeyongerayo mu lugendo lwe, n'asimba eweema ye ng'ayisizza omunaala gwa Ederi.\nBatabani ba Yakobo\n(1 Byom 2:1-2)\n22Awo olwatuuka, Isiraeri bwe yali ng'atudde mu nsi eyo, Lewubeeni n'agenda n'asula ne Bira omuzaana wa kitaawe; Isiraeri n'akimanya.-\nBatabani ba Yakobo baali kkumi na babiri. 23Abaana ba Leeya be bano: Lewubeeni, omubereberye wa Yakobo, Simyoni, Leevi, Yuda, Isakaali, ne Zebbulooni.- 24Abaana ba Laakeeri: Yusufu ne Benyamini. 25Abaana ba Bira, omuzaana wa Laakeeri: Ddaani ne Nafutaali. 26Abaana ba Zirupa, omuzaana wa Leeya: Gaadi ne Aseri. Abo be batabani ba Yakobo, abaamuzaalirwa e Padanalaamu.\n27Yakobo n'ajja eri Isaaka kitaawe e Mamule, mu Kiriasualaba, ye Kebbulooni, Ibulayimu ne Isaaka mwe baatuulanga.- 28Isaaka yawangaala emyaka kikumi mu kinaana (180). 29Isaaka n'afa nga akaddiye nnyo, n'atwalibwa eri bajjajjaabe. Abaana be Esawu ne Yakobo ne bamuziika.-


Bukedde Online - Abayizi nabo batusuula mu bikemo - Basomesa\nEbigezo by'abayizi 1,825 bikwatiddwa\nABASOMESA b'e Makerere ku yunivasite beewozezzaako mu kakiiko ka Palamenti ku bigambibwa nti, bayitiridde okukabassanya abawala ne bagamba nti babasoomooza nga bambala obugoye obukokoonya.\nSsentebe w'ekibiina ekigatta abasomesa b'e Makerere, Dennis Kamunyu (ku ddyo) mu kakiiko. Ku kkono ye Dr. Geofrey Nuwagaba.\nBaabadde mu kakiiko ka Palamenti akassibwawo okunoonyereza ku kikabassanya abayizi mu masomero ga pulayimale n’amatendekero aga waggulu nga beewozaako oluvannyuma lw'okuyitibwa akulira akakiiko kano omubaka Robina Rwakoojo beennyonnyoleko.\n"Mukoze kinene okwonoonera abawala ebiseera eby'omu maaso nga mubakabassanya abamu ne bafuna embuto ne batamalaako ng’abamu mubasuubiza okubawa obubonero ekintu ekikyamu", Rwakoojo eyabadde omunyikaavu bwe yategeezezza abassomesa bano.\nMu kwanukulu Dennis Kamunyu ssentebe w'ekibiina ekigatta abasomesa b'e Makerere ekya 'Makerere University Academic Association' yagambye nti kituufu waliwo abasomesa abakabassanya abayizi kyokka ate n’abasomesa beemulugunya olw’ennyambala y’abayizi eya kookonyo ereetera abamu okuva mu mbeera.\n"Twafunako lipoota okuva mu basomesa bannaffe nga baliko bannaabwe be baawawaabira olw'okukabassanya abawala naye ate waliwo n’abatuleetera abayizi bennyini nga bakema abasomesa", Kamunyu bwe yategeezezza akakiiko.\nWabula yabadde tannamalayo Rwakoojo n'amwambalira nti kyannaku abasomesa bano okukkiriza abawala okwambala enkunamyo ne bamala obudde bwe bandibadde babasomeserezaamu nga batunuulidde bugoye bwabwe.\n"Nkakasa muli bazadde, munyumirwa mutya okutunuulira ebisambi by’abaana bano mu kifo ky'okubakomako", Rwakoojo bwe yategeezezza.\nAbabaka baasabye amateeka amakakali gakozesebwe abasomesa batwalibwe kkooti ne mu kkomera bannaabwe bafune ekyokuyiga.\nBaagamba nti ettendekero nga lyo terinnabaga tteeka lyonna ku nnyambala y’abayizi era bangi bava awaka mu nkunamyo.\nOmu ku basomesa abakyala eyabadde ku ttiimu eno Janet Kasule Nabalika yakakasizza ng’abamu ku basomesa abanafu b’emitima abatendewalirwa olw’ennyambala y’abayizi ate abalina emitima emigumu ne baguma.\nAbabaka era beemulugunyizza olw’omuwendo gw’abayizi abatamaliriza misomo mu ttendekero lya Makerere olw’abasomesa okubasuula olw'okugaana okwegatta nabo.\nKino abasomesa baakiwakanyizza nga bagamba nti, abayizi abagwa mu kiti kino baweebwa obudde obulala ne basobola okumalako ate abalala balemererwa lwa bisale.\nSsekandi asiimye essomero lya Kkingo e Lwengo